
הכנסת העשרים
מושב שני
<פרוטוקול מס' 276>
מישיבת ועדת הפנים והגנת הסביבה
יום שני, ו' בחשון התשע"ז (07 בנובמבר 2016), שעה 10:00
<סדר היום:>
<הצעת חוק הכניסה לישראל (תיקון – אי מתן אשרה ורישיון ישיבה לקורא לחרם על ישראל), התשע"ה-2015 (פ/1906/20), של חה"כ רועי פולקמן, יפעת שאשא ביטון, ענת ברקו, יצחק וקנין, אברהם נגוסה, יעקב פרי, מאיר כהן, מנחם אליעזר מוזס, יואב בן צור, בצלאל סמוטריץ', טלי פלוסקוב, מרדכי יוגב, יעקב מרגי, אברהם דיכטר, אלי כהן, חיים ילין, דוד אמסלם, נאוה בוקר, אורי מקלב, אורן חזן, מיקי זוהר, נורית קורן>
נכחו:

<חברי הוועדה:> 
דוד אמסלם – היו"ר
בצלאל סמוטריץ' – מ"מ היו"ר
טלב אבו עראר

זוהיר בהלול

נאוה בוקר

זאב בנימין בגין

יואב בן צור

יעל גרמן

אכרם חסון

מיכאל מלכיאלי
חברי הכנסת:
אמיר אוחנה

יוסף ג'בארין

ג'מאל זחאלקה

דב חנין

אברהם נגוסה
אוסאמה סעדי
רועי פולקמן

עודד פורר

מיכל רוזין

אלעזר שטרן

<מוזמנים:> 
	עו"ד אביטל שטרנברג
	–
	ייעוץ וחקיקה, משרד המשפטים

	אמיר אופק
	–
	מנהל מחלקת פעילות בחברה האזרחית, משרד החוץ

	עו"ד ליאת גלזר
	–
	הלשכה המשפטית, המשרד לנושאים אסטרטגיים והסברה

	עו"ד ליאור יפה
	–
	הלשכה המשפטית, המשרד לנושאים אסטרטגיים והסברה

	ליאור חיימוביץ'
	–
	המשרד לנושאים אסטרטגיים והסברה

	מזל כהן
	–
	מנהלת תחום אשרות, רשות האוכלוסין, ההגירה ומעברי הגבול

	עו"ד נועם כהאן
	–
	הלשכה המשפטית, רשות האוכלוסין, ההגירה ומעברי הגבול

	עו"ד אילנית מנדל
	–
	הלשכה המשפטית, רשות האוכלוסין, ההגירה ומעברי הגבול

	עו"ד יפעה סגל
	–
	מנכ"ל, הפורום המשפטי הבין-לאומי

	אמוץ אייל
	–
	מנכ"ל, תצפית

	עמית ברק
	–
	מנהל פעילויות, פורום גיוס העדה הנוצרית

	עינת קורמן
	–
	הפורום המשפטי למען ישראל

	חובב ינאי
	–
	מקדם מדיניות, שתי"ל


<ייעוץ משפטי:>
תומר רוזנר
גלעד קרן
<מנהלת הוועדה:>
לאה קריכלי
<רישום פרלמנטרי:>
יעקב סימן טוב
<<הצעת חוק הכניסה לישראל (תיקון – אי מתן אשרה ורישיון ישיבה לקורא לחרם על ישראל), התשע"ה-2015 (פ/1906/20) 
של חה"כ רועי פולקמן, יפעת שאשא ביטון, ענת ברקו, יצחק וקנין, אברהם נגוסה, יעקב פרי, מאיר כהן, מנחם אליעזר מוזס, יואב בן צור, בצלאל סמוטריץ', טלי פלוסקוב, מרדכי יוגב, יעקב מרגי, אברהם דיכטר, אלי כהן, חיים ילין, דוד אמסלם, נאוה בוקר, אורי מקלב, אורן חזן, מיקי זוהר, נורית קורן>>
<היו"ר דוד אמסלם:>
בוקר טוב לכולם.

<יעל גרמן (יש עתיד):>
בוקר אור.

<היו"ר דוד אמסלם:>
איפה חבר הכנסת בצלאל סמוטריץ'?

<תומר רוזנר:>
הוא לא חייב להיות. יש נציגים אחרים. 

<גלעד קרן:>
אתה גם אחד היוזמים.

<תומר רוזנר:>
אתה גם היוזם. אתה יכול לקיים את הדיון.

<היו"ר דוד אמסלם:>
לא, זו לא הבעיה. אני יכול לקיים דיון גם בלי שאני היוזם. אבל - - -

<תומר רוזנר:>
- - -
<לאה קריכלי:>
ארבע דקות ייקח לו.

<אוסאמה סעדי (הרשימה המשותפת):>
מה זה? זו הצעת חוק פרטית?

<לאה קריכלי:>
כן.

<היו"ר דוד אמסלם:>
כן.

<יעל גרמן (יש עתיד):>
ודאי.

<טלב אבו עראר (הרשימה המשותפת):>
של מי? של היושב ראש, חבר הכנסת דוד אמסלם.

<יעל גרמן (יש עתיד):>
לא. של מר ינון מגל.

<טלב אבו עראר (הרשימה המשותפת):>
כן?

<יעל גרמן (יש עתיד):>
שכבר לא נמצא בכנסת.

<היו"ר דוד אמסלם:>
טוב, רבותיי, בוקר טוב לכולם.

<אוסאמה סעדי (הרשימה המשותפת):>
זה עבר בטרומית?

<תומר רוזנר:>
כן, כן.

<קריאה:>
כן.

<אוסאמה סעדי (הרשימה המשותפת):>
אז זו הקריאה הראשונה.

<טלב אבו עראר (הרשימה המשותפת):>
זה עבר קריאה ראשונה?

<תומר רוזנר:>
הכנה לקריאה ראשונה.

<היו"ר דוד אמסלם:>
הכנה לקריאה ראשונה. 

<אוסאמה סעדי (הרשימה המשותפת):>
הכנה, הכנה.

<היו"ר דוד אמסלם:>
עבר טרומית.

אני מתכבד לפתוח את ישיבת ועדת הפנים והגנת הסביבה בנושא הצעת חוק הכניסה לישראל (תיקון – אי מתן אשרה ורישיון ישיבה לקורא לחרם על ישראל), התשע"ה-2015. אני כבר אעביר את זכות הדיבור לחברי הכנסת, אבל לפני כן אני רוצה לספר איך אנחנו מתקדמים בדיון. אני ב-10:20 אמור לעזוב כאן לוועדת הכנסת בגלל שיש לנו את חוק ההסדרים. מי שימשיך את הדיון זה חבר הכנסת בצלאל סמוטריץ', שהוא בעצם אחד היוזמים המרכזיים של החוק הזה, ואחרי זה אני אבוא לכאן חזרה, אחרי שאני אסיים את ועדת הכנסת, ונעשה את ההצבעה – אם נוכל, היום. ואם לא, אז נדחה את זה ליום אחר.

אז בבקשה, חבר הכנסת אוסאמה סעדי.

<אוסאמה סעדי (הרשימה המשותפת):>
כן. אדוני היושב ראש, חבריי חברי הכנסת. אני חושב שאנחנו כבר רגילים לחקיקה שהיא אנטי דמוקרטית ואפילו לא חוקתית, אבל החוק הזה כבר, אני חושב, אדוני היושב ראש, עדיף בכלל לא לקדם אותו, ואני אסביר מדוע. בחוק הקיים היום – ואפשר גם לבקש חוות-דעת משפטית – יש סמכות לשר הפנים לאסור כניסתם של אנשים מסוימים. יש לו סמכות, יש לו שיקול דעת, והוא משתמש בזה. ויש אנשים שמגיעים עד לנתב"ג ומחזירים אותם. והסמכות הזאת קיימת. שיקול הדעת קיים בחוק – חוק הכניסה לישראל בסעיף 2. אז מה אתם רוצים פה?

<היו"ר דוד אמסלם:>
שנייה. בוא תחכים אותנו. אני לא מכיר את זה. הסמכות של שר הפנים לא מוגבלת? זאת אומרת בכל נושא או שהחוק מגביל אותו לאיזשהו משהו?

<אוסאמה סעדי (הרשימה המשותפת):>
לא, לא, לא, לא. נהפוך הוא - - -

<יעל גרמן (יש עתיד):>
אפשר לתקוף את זה בבית המשפט - - -

<אוסאמה סעדי (הרשימה המשותפת):>
נהפוך הוא.

<היו"ר דוד אמסלם:>
כל דבר אפשר לתקוף.

<אוסאמה סעדי (הרשימה המשותפת):>
אבל אני אומר, חברת הכנסת יעל גרמן: להיפך. בדרך כלל, מי שפונה לבית המשפט אלה אנשים שנמנעים בעדם, ובית המשפט אומר: זה שיקול דעת של שר הפנים. ואני לא שם - - -
<היו"ר דוד אמסלם:>
זאת אומרת, לשר הפנים יש שיקול דעת - - -

<אוסאמה סעדי (הרשימה המשותפת):>
כן, כן, כן. נו, תבדקו את זה.

<תומר רוזנר:>
כן.

<אוסאמה סעדי (הרשימה המשותפת):>
תבדקו את זה.

<תומר רוזנר:>
שיקול הדעת של שר הפנים הוא רחב מאוד, אפילו מעבר למקובל. - - - שבנושא הכניסה לישראל והיציאה ממנה והענקת אזרחות וכולי, שיקול הדעת של השר הוא רחב. הרחב ביותר האפשרי.

<אוסאמה סעדי (הרשימה המשותפת):>
אז למה צריך חוק כזה? אתה מצמצם את זה פה. לכן אני אומר לכם: אתם אפילו, זה לשר לעניינים אסטרטגיים. אתם מצמצמים - - -

<היו"ר דוד אמסלם:>
חבר הכנסת אוסאמה סעדי, אני רוצה לשמוע. הבנתי.

היועץ המשפטי תומר רוזנר, מה שאומר חבר הכנסת אוסאמה סעדי, שבעצם הסמכויות ניתנות לשר - - -

<אוסאמה סעדי (הרשימה המשותפת):>
נכון.

<היו"ר דוד אמסלם:>
עכשיו, הוא אומר שאפילו ההצעה הזאת מצמצמת את הסמכות של השר - - -
<אוסאמה סעדי (הרשימה המשותפת):>
נכון. נכון.

<תומר רוזנר:>
היא מחייבת את - - -

<מיכל רוזין (מרצ):>
זה היה סוג של הפרת חוק, שאיכשהו קידמו אותה.

<תומר רוזנר:>
לא, לא. כאן הצמצום של שיקול הדעת הוא במובן הזה שאם תתקבל הצעת החוק הזו, לשר הפנים יהיה אסור לתת. ברירת המחדל תהיה שאסור לתת למי - - -

<אוסאמה סעדי (הרשימה המשותפת):>
לא, אבל יש החרגה, שזה תקנות. ואני אומר: יש החרגה ויש תקנות.

<היו"ר דוד אמסלם:>
אחרת, לא יהיה לו. הבנתי.
<תומר רוזנר:>
לא יהיה לו שיקול דעת.

<היו"ר דוד אמסלם:>
מה שאתה אומר שבעצם אנחנו לוקחים לו את שיקול הדעת, - -    

<תומר רוזנר:>
נכון.

<אוסאמה סעדי (הרשימה המשותפת):>
נכון.

<היו"ר דוד אמסלם:>
- - וזה הופך להיות אוטומט.   

<תומר רוזנר:>
חובה.

<אוסאמה סעדי (הרשימה המשותפת):>
נכון.
<היו"ר דוד אמסלם:>
חובה.

<אוסאמה סעדי (הרשימה המשותפת):>
וזה אי אפשר. במשטר חוקתי אתה לא יכול בחוק להגביל את שיקול הדעת ואת הסמכות של שר, במיוחד שר הפנים, להשתמש וליישם את שיקול הדעת שלו. לכן, אני אומר: לאיפה אתם גוררים אותנו? ברגע שיש את החוק ויש את שיקול הדעת הרחב.

אנחנו, אדוני היושב ראש, כל הזמן תוקפים את חוק הכניסה לישראל מרוב שהוא מעניק שיקול דעת רחב ביותר לשר הפנים. והולכים לבתי משפט, שבתי המשפט אומרים: הלכה פסוקה כבר שהשתרשה פה, שהסמכות ושיקול הדעת של שר הפנים הם כל כך רחבים שבתי המשפט, במקרים; אתה יודע מה, אדוני היושב ראש: מעטים המקרים שבתי המשפט התערבו בשיקול הדעת של שר הפנים.
<היו"ר דוד אמסלם:>
אבל אני רוצה לקרוא, ברשותך, את ההצעה, היועץ המשפטי תומר רוזנר.

<תומר רוזנר:>
כן.

<היו"ר דוד אמסלם:>
אני אקריא אותה. חוק הכניסה לישראל, התשי"ב-1952, בסעיף 2 בסופו יובא: לא יינתנו לאדם שאינו אזרח ישראל או תושב קבע במדינת ישראל אשרה ורישיון ישיבה מכל סוג שהוא, אם הוא או החברה, הארגון או העמותה שהוא נציגם קוראים לחרם על ישראל, כהגדרתו בחוק למניעת פגיעה במדינת ישראל באמצעות חרם - - -

סעיף (ה): על אף האמור בסעיף קטן (ד), שר הפנים רשאי ליתן אשרה ורישיון ישיבה במקרים מיוחדים אשר ייקבעו בתקנון.

<יעל גרמן (יש עתיד):>
הופכים את המצב - - -

<אוסאמה סעדי (הרשימה המשותפת):>
אז הופכים את הסדר.

<היו"ר דוד אמסלם:>
שנייה. אני רוצה להבין. אני שמעתי את היועץ המשפטי תומר רוזנר.

זאת אומרת, מצד אחד, סעיף 1 בעצם אוסר כאילו, - -

<תומר רוזנר:>
כן.

<היו"ר דוד אמסלם:>
- - אבל מצד שני, סעיף (ה) שוב פעם מחזיר לו את שיקול הדעת.

<תומר רוזנר:>
נכון, אבל אתה משנה את נקודת המוצא. זאת אומרת, נקודת המוצא היא לא, אלא אם כן יגידו כן.
<היו"ר דוד אמסלם:>
זאת אומרת, זה משהו סמנטי.

<תומר רוזנר:>
לא. יש בזה משמעות. יש בזה משמעות - - -

<היו"ר דוד אמסלם:>
אני רוצה להבין.

<תומר רוזנר:>
המשמעות היא שברירת המחדל של שר הפנים היא לא לתת. אם הוא רוצה לתת, עכשיו הוא צריך להסביר. במצב היום, הוא יכול לא לתת והוא צריך להסביר. שיקול הדעת שלו הוא הרבה יותר. נקודת המוצא שלו שהוא חופשי ממשקולת. זאת אומרת, כשהוא בא להחליט עכשיו, במצב של היום, אם לתת או לא לתת, יש לו שיקול דעת: כן לתת, לא לתת – בודק כל מקרה לגופו. כאן אומרים לו: קודם כל, ברירת המחדל היא לא לתת. אם אתה רוצה לתת אתה קודם כל צריך לעמוד בתנאים שנקבעו בתקנות ולהפעיל שיקול דעת במקרה שזה מקרה מיוחד.

<אוסאמה סעדי (הרשימה המשותפת):>
אבל זה העניין שמצמצם את שיקול הדעת, ואנחנו טוענים כל הזמן נגד שיקול הדעת הזה. אתם עכשיו רוצים לבוא ולהכניס את זה לתקנות. מה זה התקנות? היום יש שיקול.

<היו"ר דוד אמסלם:>
מה שאני הבנתי מהיועץ המשפטי תומר רוזנר זה כזה דבר: שבמצב הנוכחי השר רשאי. הוא יכול להגיד שהוא אוסר, והוא צריך לנמק למה הוא אוסר.

<אוסאמה סעדי (הרשימה המשותפת):>
לא, לא מנמק.

<תומר רוזנר:>
הוא לא צריך לנמק.

<היו"ר דוד אמסלם:>
או לא לנמק.

<אוסאמה סעדי (הרשימה המשותפת):>
לא מנמק. זה בדיוק הפואנטה, שהוא לא צריך לנמק. 

<יוסף ג'בארין (הרשימה המשותפת):>
- - - אם הולכים לבית המשפט - - -
<אמיר אוחנה (הליכוד):>
צריך - - -. כי אחרת, הוא - - - לבית המשפט העליון - - -

<היו"ר דוד אמסלם:>
עזוב בית משפט.

<אוסאמה סעדי (הרשימה המשותפת):>
אבל גם בית המשפט יגיד שיש מידע חסוי - - -

<היו"ר דוד אמסלם:>
 אני בשלב ההבנה. חבר הכנסת אוסאמה סעדי, אנחנו בשלב ההבנה.

המצב היום, לפי מה שאני מבין מהיועץ המשפטי תומר רוזנר, שכדי בעצם שבן האדם לא ייכנס, השר באופן פוזיטיבי צריך לפעול.

<תומר רוזנר:>
נכון.

<היו"ר דוד אמסלם:>
כדי לאסור עליו את הכניסה.

<תומר רוזנר:>
לא, לא, לא. לא, לא. זה אחרת.

<אוסאמה סעדי (הרשימה המשותפת):>
הוא צריך לתת לו אשרה.
<היו"ר דוד אמסלם:>
מה שאתה אומר.

<תומר רוזנר:>
לא, לא, לא.

<אוסאמה סעדי (הרשימה המשותפת):>
צריך לקבל ויזה.

<תומר רוזנר:>
אדם הרוצה להיכנס לישראל צריך לבקש אשרה. מה שקוראים ויזה. והשר צריך להחליט אם הוא נותן לו את הוויזה או לא. זאת אומרת, זה לא שהוא עומד בפתח, דופק, ואז השר צריך להגיד לו: לא.

<היו"ר דוד אמסלם:>
הבנתי.

<תומר רוזנר:>
הוא לא יכול להגיע לכאן לפני שהשר נותן לו אשרה.

<היו"ר דוד אמסלם:>
יפה. אז זאת אומרת, בכל מקרה, בן האדם שמגיע לישראל מגיש אשרה.

<תומר רוזנר:>
בלי אשרה הוא לא יכול להיכנס.

<היו"ר דוד אמסלם:>
ואז כזה דבר - - -

<יוסף ג'בארין (הרשימה המשותפת):>
לא. יש מדינות שלא צריך אשרה.

<היו"ר דוד אמסלם:>
לא, לא.

<יוסף ג'בארין (הרשימה המשותפת):>
שהוא מגיע.

<תומר רוזנר:>
לא. עדיין הוא צריך אישור כניסה.

<יוסף ג'בארין (הרשימה המשותפת):>
כשהוא מגיע פיזית.

<אוסאמה סעדי (הרשימה המשותפת):>
צריך אישור כניסה.

<היו"ר דוד אמסלם:>
אישור כניסה.

<אוסאמה סעדי (הרשימה המשותפת):>
אישור כניסה. אם אין ויזה, הוא צריך אישור כניסה.

<יוסף ג'בארין (הרשימה המשותפת):>
כשהוא מגיע פיזית.

<היו"ר דוד אמסלם:>
אבל אני רוצה להבין את הניואנסים. כי אתה שאלת שאלה טובה ואני רוצה להבין אותה.

אז המצב היום הוא בעצם שבן אדם הגיש בקשה לכניסה - - -

<תומר רוזנר:>
או שהוא מגיע ממדינה שלא צריך. כן.

<היו"ר דוד אמסלם:>
לא חשוב. כן. לא חשוב. בוא נעזוב את זה.

הוא מגיש בקשה. אז השר יכול - -

<תומר רוזנר:>
לתת או לא לתת.

<היו"ר דוד אמסלם:>
- - לתת או לא לתת. נכון?

<אוסאמה סעדי (הרשימה המשותפת):>
כן.

<היו"ר דוד אמסלם:>
בלי לנמק.

<תומר רוזנר:>
כן.

<היו"ר דוד אמסלם:>
עכשיו, פה אתה אומר: הוא, השר בעצם יכול, הלכה למעשה, לתת - - -

<תומר רוזנר:>
- - -

<אוסאמה סעדי (הרשימה המשותפת):>
חייב לו לתת. ואם הוא נותן - - -

<היו"ר דוד אמסלם:>
לתת או לא לתת. לא משנה. השר מדבר עם עצמו. אני עכשיו לא נותן. אסור לי לתת. אבל אני עכשיו, מותר לי לחשוב אולי כן לתת. אבל פה הוא צריך לנמק. זה מה שאתה אומר.

<תומר רוזנר:>
לא. גם כאן הוא לא צריך לנמק, אבל - - -

<היו"ר דוד אמסלם:>
אז הלכה למעשה מה ההבדל?

<קריאה:>
- - -

<אוסאמה סעדי (הרשימה המשותפת):>
אבל את זה תשאלו את היוזמים.

<היו"ר דוד אמסלם:>
מעבר ל-– הלכה למעשה, מה ההבדל?

<קריאות:>
- - -

<אוסאמה סעדי (הרשימה המשותפת):>
את זה תשאלו את היוזמים. לא אנחנו.

<יוסף ג'בארין (הרשימה המשותפת):>
ההבדל הוא שמרחיבים את הסמכויות שלו. כי במקרים כאלו יכול להיות שלשר אין סמכות כזו, כי הוא חרג מסמכותו.  

<תומר רוזנר:>
מי אמר את זה? מי אמר?

<יוסף ג'בארין (הרשימה המשותפת):>
אני אומר לך. כי זה לא עמד במבחן. זה עמדה פוליטית, למשל.

<תומר רוזנר:>
- - -

<אוסאמה סעדי (הרשימה המשותפת):>
הוא אוסר. אוסר את זה. 

<היו"ר דוד אמסלם:>
חבר הכנסת בצלאל סמוטריץ', אתה שמעת מה שאמר - - -? תענה לנו על העניין הזה. 
<אוסאמה סעדי (הרשימה המשותפת):>
חבר הכנסת בצלאל סמוטריץ', אני אומר לכם: - - - בחוק הזה, עוד חוק, שרק ייפגע. אתם רוצים כאילו לתת יותר סמכויות, אבל בעצם יוצא שאתם לא נותנים - - -

<היו"ר דוד אמסלם:>
חבר הכנסת אוסאמה סעדי העלה סוגיה יסודית שאני לא ידעתי. אז בואו נשמע את חבר הכנסת בצלאל סמוטריץ'. הוא בעצם המנוע מאחורי החוק הזה. בבקשה.

<בצלאל סמוטריץ (הבית היהודי):>
- - - כמו שהייעוץ המשפטי הבין נכון: זה חוק שמבנה שיקול דעת.

<תומר רוזנר:>
נכון.

<בצלאל סמוטריץ (הבית היהודי):>
עכשיו, המושג הזה של הבניית שיקול דעת של רשות מנהלית, זה משהו שהכנסת עושה אותו הרבה. אנחנו לא רוצים לנעול. כי בסוף, המציאות היא מורכבת ויש מקרים חריגים. ולפעמים יש איזה מקרה הומניטרי, שמישהו בשנה שעברה קרא לחרם, אבל עכשיו הסבתא שלו מאושפזת - - -

<היו"ר דוד אמסלם:>
הלכה למעשה, מה ההבדל?

<יעל גרמן (יש עתיד):>
החוק.

<בצלאל סמוטריץ (הבית היהודי):>
היום שיקול הדעת של שר הפנים הוא מאה אחוז שלו. הוא עושה מה בראש שלו. הוא יכול להחליט שהוא נותן והוא יכול להחליט שהוא לא נותן. ואנחנו מציעים - - -

<היו"ר דוד אמסלם:>
ובהצעה?

<אוסאמה סעדי (הרשימה המשותפת):>
אתה מצמצם לו. אתה מצמצם לו.

<בצלאל סמוטריץ (הבית היהודי):>
אנחנו מנחים אותו עכשיו לא לתת. זו ברירת המחדל - - -

<היו"ר דוד אמסלם:>
ואז יש לו שיקול דעת לתת.

<תומר רוזנר:>
כן.

<בצלאל סמוטריץ (הבית היהודי):>
כן. אז רגע. לא - - -

<קריאה:>
נכון.

<יוסף ג'בארין (הרשימה המשותפת):>
במקרים חריגים.

<היו"ר דוד אמסלם:>
אז הוא מדבר עם עצמו. אמרתי. קודם, הוא היה מה שהוא רוצה. הוא היה אומר: תשמע, מותר לי, אבל אני יכול לאסור. ועכשיו הוא אומר: נאסר לי, אבל מותר לי להתיר.

<מיכל רוזין (מרצ):>
- - - 

<יעל גרמן (יש עתיד):>
במיוחד שזה מקרים יוצאי דופן.

<בצלאל סמוטריץ (הבית היהודי):>
יש בזה גם נפקא-מינה אחר כך בבג"ץ. - - - בג"ץ. נניח תיקון 113 לחוק העונשין שעשינו, כן? הבניית שיקול הדעת בענישה. לא באנו ואמרנו עכשיו לשופט: אתה חייב לתת עונש כזה, כי בסוף זה מורכב - - -
<יוסף ג'בארין (הרשימה המשותפת):>
זו סוגיה אחרת - - -

<בצלאל סמוטריץ (הבית היהודי):>
- - - לשופט: זה מה שאנחנו מנחים אותך. תשקול את השיקולים האלה והאלה, עם זה תחמיר, עם זה - - -

<אוסאמה סעדי (הרשימה המשותפת):>
אתה לא סומך על השיקולים של שר הפנים? אני רוצה להבין. אתה לא סומך על השיקולים של שר הפנים?

<בצלאל סמוטריץ (הבית היהודי):>
לא אמרתי שאני סומך - - -

<אוסאמה סעדי (הרשימה המשותפת):>
שר הפנים, אתה יודע שהוא לא עובד מיוזמתו.

<בצלאל סמוטריץ (הבית היהודי):>
- - -

<אוסאמה סעדי (הרשימה המשותפת):>
הוא בדרך כלל מקבל הנחיות והוראות מהשב"כ, ואז הוא פועל. מה. אז אתם לא - - - על מערכת הביטחון?

<היו"ר דוד אמסלם:>
אני רוצה לקחת פאוזה קטנה בגלל השאלה ששאלת.

הממשלה פה?

<אוסאמה סעדי (הרשימה המשותפת):>
איפה שר הפנים?

<מיכל רוזין (מרצ):>
אולי נשמע את היועץ - - -

<היו"ר דוד אמסלם:>
מה עמדת הממשלה?

<יעל גרמן (יש עתיד):>
ואולי נוסיף עוד - - -?

<היו"ר דוד אמסלם:>
עוד מעט, עוד מעט. לא, לא, לא. אני עוד לא מתקדם. לא לא אולי. יש פה שאלת יסוד. קודם כל, אני רוצה לפתור אותה, ואחרי זה - - -

בבקשה.
<נועם כהאן:>
נועם כהאן. אני היועצת המשפטית של רשות האוכלוסין וההגירה.

שר הפנים תומך בהצעת החוק. צריך להבין שגם היום, במצב החוקי הקיים, יש אפשרות לשר הפנים להפעיל שיקול הדעת ולסרב כניסה של פעילים. מה שהצעת החוק הזאת עושה, היא בעצם - - -

<יוסף ג'בארין (הרשימה המשותפת):>
הוא מיישם אותה גם. כל הזמן. כן.

<נועם כהאן:>
זה עוד לא ממש רץ בפועל לגבי פעילי חרם - - -

<היו"ר דוד אמסלם:>
לא חשוב, לא חשוב. זה לא משנה לי אם הוא עשה.

<יוסף ג'בארין (הרשימה המשותפת):>
- - -

<היו"ר דוד אמסלם:>
אם הוא מיישם או לא, זה לא חשוב.  

<נועם כהאן:>
צריך להבין שמה שאמרו כאן קודם על - - - ועל - - - שההחלטות יכולות להיות לא מנומקות, זה לא מדויק. מפני שכל החלטה של רשות מנהלית צריכה להיות מנומקת.

<תומר רוזנר:>
נכון.

<זוהיר בהלול (המחנה הציוני):>
מנומקת – סכנה לציבור. אז מה? מה מנומקת?

<נועם כהאן:>
ולכן - - -
<זוהיר בהלול (המחנה הציוני):>
איזה - - -

<אוסאמה סעדי (הרשימה המשותפת):>
אבל הוא לא יכול לנמק את זה שזה פעיל חרם ואני לא רוצה אותו – בלי חוק? זה מה שהוא עושה היום.

<נועם כהאן:>
אני אומרת שוב: הוא יכול - - -

<אוסאמה סעדי (הרשימה המשותפת):>
למה צריך חוק?

<אמיר אוחנה (הליכוד):>
והאם זה קרה.

<אוסאמה סעדי (הרשימה המשותפת):>
  זה כל הזמן קורה. חבר הכנסת אמיר אוחנה, זה כל הזמן קורה. זה כל הזמן קורה. מה זה?

<היו"ר דוד אמסלם:>
אנחנו בשלב ההבנה, רבותיי.

<נועם כהאן:>
אני אסביר: האפשרות היום קיימת, גם במצב שזה קיים היום. ובאמת, לאחרונה או לפני תקופה מסוימת הוקם צוות בראשות השר גלעד ארדן, של המשרד לעניינים אסטרטגיים והסברה, שמטרתו הייתה לבחון את דרכי הפעולה הראויות עם כל תופעת החרם שהולכת ומתרחבת ומתגברת, ואנחנו מכירים אותה יותר עם הזמן. אחת ההצעות שם הייתה, באמת לפעול למניעת כניסה של פעילים שמתעסקים בהחרמות על ישראל, כאלה ואחרות. הדבר הזה חייב לקבל גיבוי של חוות דעת של המשרד לעניינים אסטרטגיים והסברה, שהוא המשרד שבעצם אחראי על הדבר הזה והוא בעל הידע המקצועי ואוסף את המידע. ובהתאם לכך, שיתוף הפעולה יתקדם.

הצעת החוק הזאת בעצם מביאה את הדבר הזה גם לחקיקה ראשית ואומרת שאם יחוקק מה שהוסבר כאן קודם על ידי המציעים – להתנות את שיקול הדעת בצורה כזאת שמחייבת את שר הפנים לפעול למניעת הכניסה של הפעילים האלה, ורק במקרים חריגים, הומניטריים, לשיקול דעת שר הפנים, הכניסה הזאת תאושר על אף המצב הקיים - - -

<היו"ר דוד אמסלם:>
אני לא הבנתי עדיין את מה - - -

<מיכל רוזין (מרצ):>
- - -

<אוסאמה סעדי (הרשימה המשותפת):>
למה חוסכים? אבל הם מגבילים שיקול דעת. זה אסור.

<קריאה:>
אסור.

<מיכל רוזין (מרצ):>
אסור.

<אוסאמה סעדי (הרשימה המשותפת):>
זה אסור.

<מיכל רוזין (מרצ):>
זה היה במירכאות.

<קריאה:>
- - -

<אוסאמה סעדי (הרשימה המשותפת):>
זה אסור. אני מתפלא על היועץ המשפטי של שר הפנים. נו, באמת.

<מיכל רוזין (מרצ):>
אני גם מתפלאת שהוא - - -

<אוסאמה סעדי (הרשימה המשותפת):>
איך - - -? באים להגביל את שיקול הדעת שלכם ואתם אומרים: כן?

<היו"ר דוד אמסלם:>
אני עדיין לא הצלחתי להבין את הנפקא-מינה להלכה.

<קריאה:>
- - -

<היו"ר דוד אמסלם:>
כן. כן. תראי, לפעמים זו אותה נקודה: אתה יכול לבוא מצד ימין או מצד שמאל. אבל אם הנקודה היא העניין - - -

<יוסף ג'בארין (הרשימה המשותפת):>
ולמה צריכים את זה - - -?

<נועם כהאן:>
- - - אנחנו נמצאים בתקופה שבה - - -. ולכן אם זה קבוע בחקיקה ראשית, אז הדבר הזה - - - ולהחלטות של שר הפנים. 
<קריאה:>
שיקול דעת - - -
<אוסאמה סעדי (הרשימה המשותפת):>
אבל זה מופיע. זה מופיע בסעיף 2.

<יוסף ג'בארין (הרשימה המשותפת):>
כי לא סומכים עליו. מה, כי לא סומכים על שר הפנים?
<אוסאמה סעדי (הרשימה המשותפת):>
זה מופיע בסעיף 2.

<נועם כהאן:>
- - -

<אוסאמה סעדי (הרשימה המשותפת):>
זה לא מופיע בסעיף 2?

<מיכל רוזין (מרצ):>
אולי כי הוא לא מספיק קיצוני. הוא לא מספיק מכליל. הוא לא מספיק חוסם.

<היו"ר דוד אמסלם:>
חשוב לי. אני עדיין לא הבנתי.
<אמיר אוחנה (הליכוד):>
אני חושב שיש לי תשובה.

<היו"ר דוד אמסלם:>
רק שנייה.

תראי, לפעמים יש דברים שיש בהם משמעות סמנטית: האם אתה בא מצד ימין או מצד שמאל או מלמעלה או מלמטה. אבל אני בא כרגע לנקודה, לסיפור - - -, מה שאמר חבר הכנסת אוסאמה סעדי: - -

<יעל גרמן (יש עתיד):>
זה ברירת מחדל.

<היו"ר דוד אמסלם:>
- - האם השאלה, מבחינת השר, נפקא-מינה להלכה? עזוב מה יחשבו.

<נועם כהאן:>
אז אני - - -

<היו"ר דוד אמסלם:>
האם היום השר יכול לעצור את אותו פעיל ומחר, עם החוק הזה, הוא יכול לעצור את אותו פעיל – כן או לא?

<נועם כהאן:>
כן. זה באמת לא משנה את נקודת המוצא. ויותר מזה, אני חושבת שנכון להגדיר שאנחנו פועלים פה בשני מסלולים מקבילים. אנחנו מנסים לקדם את המהלך הזה גם במצב החוקי הקיים היום. אנחנו לא יודעים איך הוא יצלח את הערכאות השיפוטיות ואת - - -

<מיכל רוזין (מרצ):>
אבל אתם עוד לא יודעים שהוא לא צולח.
<נועם כהאן:>
- - -

<אוסאמה סעדי (הרשימה המשותפת):>
את מה? מה הוא לא יצלח? את הצעת החוק הזאת?
<מיכל רוזין (מרצ):>
שרת המשפטים, באמת. אדוני היושב ראש, חבר הכנסת דוד אמסלם, שרת המשפטים טוענת לחקיקת יתר, חקיקה מיותרת. ובסוף מביאים משהו שעושה לשני הכיוונים. באמת, חבר הכנסת בצלאל סמוטריץ', אתם עושים צחוק מאיתנו – חברי הכנסת. מאמר שלם היא כתבה על חקיקה מיותרת - - -. באמת.
<קריאות:>
- - -

<היו"ר דוד אמסלם:>
אני, בסופו של דבר, יכולתי את הדיון שכל אחד ידבר שלוש דקות. אלא מה קרה? כשחבר הכנסת אוסאמה סעדי פתח את הדיון, הוא העלה, לדעתי, בעיית יסוד רצינית. זה לא עוד דבר קטן. לכן, רציתי לברר. יכול להיות שכל הדיון הזה, יכול להיות שחבר הכנסת בצלאל סמוטריץ' ישמע אותו. אני לא ידעתי על מה שהוא אמר, אבל אם חבר הכנסת בצלאל סמוטריץ' יודע, חשבתי שהוא אולי ישמע והוא יתייחס לזה. זה היה חשוב לי לסגור את הפינה הזאת. אבל בואי נתקדם. הבנתי. אני רוצה להתקדם דווקא עם חברי הכנסת. אחרי זה נעבור לדיון המקצועי. 

<טלב אבו עראר (הרשימה המשותפת):>
מכובדי היושב ראש, אני לא רוצה להאריך בדברים, אבל אני מציע לכם לא לחשוש על המדינה הזו מהפלסטינים או מהערבים. תחששו על המדינה הזו מכמותו של חבר הכנסת בצלאל סמוטריץ' ומר ינון מגל. אגיד לך למה - - -

<היו"ר דוד אמסלם:>
זה הדיון?

<טלב אבו עראר (הרשימה המשותפת):>
אגיד לך למה: זה מנתק את ישראל מהעולם. זה מבודד את ישראל. הרי מי לא קורא לחרם על ישראל? מי לא קורא? מישהו שאל כאן, קברניטי המדינה, הממשלה שאלה את עצמה - - -

<היו"ר דוד אמסלם:>
ואתה מוטרד מזה? ואתה מוטרד מזה או לא?

<טלב אבו עראר (הרשימה המשותפת):>
- - - אני לא מוטרד בכלל. אני אף פעם לא הייתי מוטרד, אבל אני מוטרד ממך. אתה, שאני שמעתי אותך, האזנתי לך בריאיון שהיה לפני שלושה ימים.
<היו"ר דוד אמסלם:>
על מה?

<טלב אבו עראר (הרשימה המשותפת):>
בקול. זיהיתי את הקול שלך. בריאיון ברדיו.

אני אגיד לך למה. מה ענית? שואלים אותך: אדוני, מה יגיד העולם שאתה בונה, מתנחל על קרקע פרטית? פלסטינית זו פרטית. הוא אומר: אז מה? העולם יתרגל. כל העולם יתרגל. העולם לא מתרגל. העולם לא אהבל. לא עובד אצלך ולא אצלי.  

<היו"ר דוד אמסלם:>
לא הבנתי. זה הדיון?

<טלב אבו עראר (הרשימה המשותפת):>
זה הדיון.

<היו"ר דוד אמסלם:>
אז אני אמרתי משהו אחר.

<טלב אבו עראר (הרשימה המשותפת):>
- - - זה אנטי דמוקרטי. זה אנטי דמוקרטי. זה בכלל לא חוקי.

בכלל, תשמע, הרי בעשור האחרון, כל החוקים - - -

<היו"ר דוד אמסלם:>
דוד בן גוריון היה מפא"יניק. הוא לא היה בית"רי. דוד בן גוריון אמר פעם: חשוב מה היהודים עושים, פחות מה הגויים אומרים. ככה קמה המדינה הזאת.

<טלב אבו עראר (הרשימה המשותפת):>
- - - חשוב?

<היו"ר דוד אמסלם:>
חשוב מה היהודים עושים, לא מה הגויים אומרים.

<טלב אבו עראר (הרשימה המשותפת):>
אבל בסופו של דבר, בסופו של יום, כל מי שמגיע לו זכות, הוא גם יקבל. חבל על הזמן. הפלסטינים – כל האדמה שלהם תחזור אליהם. במיוחד הפרטית. 

<היו"ר דוד אמסלם:>
זה הנושא?

<טלב אבו עראר (הרשימה המשותפת):>
זו התשובה שלך. זו התשובה שלך שאמרת מה אמר דוד בן גוריון. זה בדיוק ככה.

<היו"ר דוד אמסלם:>
חבר הכנסת טלב אבו עראר, מה אתה רוצה להגיד לנו? לגבי החוק.

<טלב אבו עראר (הרשימה המשותפת):>
אני רוצה להגיד שבעשור האחרון אתם בדיוק פועלים על פי נוסחתו של ראש הממשלה בנימין נתניהו: מה שלא בא בכוח, בא ביותר כוח. היהירות הזו, המדיניות היהירה הזו לא תעזור לאף אחד. לכן, צריך לשאול את עצמנו, כאן, במדינה הזו: למה קוראים לחרם על ישראל? למה? למה? כי ממשיכים בהתנחלויות. לא מקשיבים לעולם, מה הוא אומר. עמונה – החלטת בג"ץ. צריך להעיף משם.
<היו"ר דוד אמסלם:>
חבר הכנסת טלב אבו עראר, אבל זה לא קשור עכשיו.

<טלב אבו עראר (הרשימה המשותפת):>
לי זה קשור.

<היו"ר דוד אמסלם:>
חבר הכנסת טלב אבו עראר, אני מחבב אותך - - -
<טלב אבו עראר (הרשימה המשותפת):>
אבל למה? אחת הסיבות לחרם, מהי? מהי? מהי?

<היו"ר דוד אמסלם:>
מה זה קשור?

<טלב אבו עראר (הרשימה המשותפת):>
עניין ההתנחלויות.

<היו"ר דוד אמסלם:>
תתייחס. אתה שמעת? אני הקראתי את הצעת החוק? יש לך הערה למה שקראתי?

<טלב אבו עראר (הרשימה המשותפת):>
אני מתייחס. אז אני אתייחס. החוק הזה אנטי דמוקרטי, מבייש. צריך - - - 

<היו"ר דוד אמסלם:>
אין בעיה.

<טלב אבו עראר (הרשימה המשותפת):>
תודה.

<היו"ר דוד אמסלם:>
בבקשה, חברת הכנסת יעל גרמן. בבקשה.
<יעל גרמן (יש עתיד):>
כן, תודה.

אני רוצה לומר שאני חושבת שהחוק הזה מיותר גם בגלל מה שחבר הכנסת אוסאמה סעדי אמר, אבל הרבה יותר מזה. אנחנו, כולנו, מתרעמים ורוצים להילחם נגד החרם. אני חושבת שהחרם זה ביטוי אנטישמי חמור מאוד, ואנחנו צריכים באמת להילחם נגד זה. אבל האם הצעת החוק הזו תמנע את החרם? התשובה היא חד משמעית: לא ולא. היא לא תמנע מאלה שנמצאים בחוץ לארץ להמשיך ולהשמיץ אותנו   - - -   

<היו"ר דוד אמסלם:>
חבר הכנסת בצלאל סמוטריץ', בוא, תמשיך את הדיון.

<יעל גרמן (יש עתיד):>
אז אולי רק תסיים ותשמע את מה שאני התחלתי לומר.

<היו"ר דוד אמסלם:>
- - -

<(היו"ר בצלאל סמוטריץ', 10:24)>
<יעל גרמן (יש עתיד):>
אדוני ממלא היושב ראש, אני מאוד-מאוד מקווה שאוזניך קשובות ואתה באמת משתדל להיות לפחות במצב של ניוטרל.

אני אתחיל מההתחלה. הצעת החוק הזו מיותרת. היא מיותרת, קודם כל, בגלל מה שאמר חברי, חבר הכנסת אוסאמה סעדי. היא מיותרת מפני שבאמת יש לנו יותר מדי הצעות חוק. אמרתי חברתי כאן בקריאה שרק לאחרונה שרת המשפטים באה ואמרה שיש לנו חוקים רבים מדי. אז זה בוודאי חוק מיותר. אבל הוא גם חוק מיותר מפני שהוא לא עונה על מטרתו. מה מטרתו? הוא כותב: הצעת חוק זו באה למנוע מאנשים ומנציגים של חברות, עמותות וארגונים הקוראים לחרם על ישראל לפעול בתוך שטחי מדינת ישראל לקידום רעיונותיהם. סליחה, חברים. אם הצעת החוק היא באמת למנוע את החרם, היא בוודאי לא תמנע אותו בחוץ לארץ. כי האנשים בחוץ לארץ יכולים להמשיך, לדאבוני, וימשיכו לעשות זאת - - -

<היו"ר בצלאל סמוטריץ':>
אבל זה לא מה שכתוב. קראת משהו אחד ואת מסבירה משהו אחר.

<יעל גרמן (יש עתיד):>
לא. אני רוצה לומר שאנחנו נגד החרם. אז על החרם בחוץ לארץ, הצעת החוק הזו לא עונה. גם על החרם, גם על קידום רעיונות החרם, פה, בישראל, היא לא עונה. מפני שישנם כאלה שהם תושבי ישראל, אזרחי ישראל, שהם בעד החרם, והם ימשיכו לפעול בעד החרם בתוך ישראל גם אחרי הצעת החוק הזו. זאת אומרת, זה לא ימנע את קידום - - -

<היו"ר בצלאל סמוטריץ':>
אז החיים הם שחור-לבן? או שפתרנו הכול או שלא נפתור כלום? אנחנו מתקדמים, מה שאפשר. מה לעשות.

<יעל גרמן (יש עתיד):>
לא. מיד אני. לאט-לאט, אדוני היושב ראש. תקשיב.

עכשיו, מה אתה מבקש? למנוע? אתה מבקש למנוע שאותם אלה שפועלים בחוץ לארץ, לא יוכלו לבוא הנה לישיבת קבע או לכל דבר אחר ולפעול מפה. איך אתה מבקש לעשות את זה? על ידי הטלת חרם. עכשיו, אני שואלת אותך: אנחנו בעד חרם או נגד חרם? אנחנו הרי נגד חרם. האם היית רוצה שמפני שמדינת ישראל מתחילה לעשות חרמות, על דבר הכי צודק שבעולם, אבל עדיין אנחנו מכריזים פה על חרם, חרם על אנשים. בדרך כלל על עיתונאים; על אנשים שחושבים שמה שהם אומרים זה נכון. הם רק רוצים לבוא הנה מיד; האם אתה חושב שזה באמת יגרום לכך שהרעיונות האלה לא יתפשטו? אולי תחשוב לרגע שאם אנחנו נכניס את החרם לחוק, אולי חס וחלילה יחשבו בחלק מן המדינות גם את החרם להכניס לחוק? אולי סימון המוצרים, שהיום הוא לא חוק, יהפוך לחוק? אולי החרמות שעושים על מדינת ישראל – יבינו שבמדינת ישראל יש חוקים נגד ה-BDS. אז אולי גם במדינות האחרות יחשבו פתאום, ונצא שמהחוק הזה אנחנו מזיקים ומרעים את מצבנו.

ולבסוף, יש עוד נימוק מאוד-מאוד קטן. נימוק קטן. אולי יש סיכוי שאדם, שהוא שונא את מדינת ישראל ומטיף בעד החרם ויבוא הנה; כמו, למשל, עיתונאי. כי בדרך כלל הרי זה נגד עיתונאים. מי מבקש ישיבת קבע? עיתונאים. אולי הוא יבוא הנה ויראה וייפגש וידבר. אולי הוא ישנה את דעתו.

מכל הסיבות האלה החוק הזה מיותר, ואני מציעה שלא יחוקק.

<היו"ר בצלאל סמוטריץ':>
תודה רבה.

חברת הכנסת מיכל רוזין.

<מיכל רוזין (מרצ):>
קודם כל, אני חייבת לומר כדברי פתיחה: למדינה דמוקרטית יש זכות מלאה, ובוודאי להסמיך את שריה, להחליט מי נכנס ומי לא נכנס לתחומה. כולל מי מקבל אישור רישיון. וראוי גם להסדיר את זה בצורה ברורה בחוק. ועל כך אין מחלוקת. גם המדינות המתוקנות, המערביות, המודרניות, מחליטות מי יכול להיכנס לשטחן ומי לא.

אבל יש פה פשוט הצעת חוק, שהתחילה כהצהרת חוק. ואנחנו מכירים את זה. חברי הכנסת רוצים להראות שהם עושים בעניין החרם. ומה אתה יכול לעשות? כי אתה לא מקבל תקציב BDS, שיש תקציב מאוד גדול לשר לביטחון הפנים לפעול, לא רק בתוך גבולות מדינת ישראל, אלא גם בעולם. אלא רוצים להראות שהם עושים משהו. אז הם מגישים הצעת חוק, חותמים מלא אנשים. כי הנה-הנה, אנחנו יכולים להראות שאנחנו נגד מי שפועל בעד חרם על מדינת ישראל.

יש פה לא רק חקיקה מיותרת, כמו ששרת המשפטים כתבה מאמר שלם, על איך הכנסת מחוקקת את עצמה לדעת. ומי שמחוקק את עצמו לדעת זו הממשלה, ואפשר להראות את זה השוואית. בכל העולם, זו הממשלה שמגישה הכי הרבה, הכי הרבה, הכי הרבה - - -

<רועי פולקמן (כולנו):>
תתמכו בהצעה לצמצום - - -? כי הגשנו לכם - - - וסירבתם.

<מיכל רוזין (מרצ):>
אני לא יודעת מי זה סירבתם. אתה לא מדבר בשמי, אבל בסדר.

<רועי פולקמן (כולנו):>
- - - במחנה הציוני - - -

<מיכל רוזין (מרצ):>
המחנה הציוני זה לא אני. בוא נשים את זה על השולחן.
<רועי פולקמן (כולנו):>
אוקיי - - - אבל בכל זאת, את חלק - - -

<מיכל רוזין (מרצ):>
גם אתה חלק. ויש דברים שאתה אומר – אני לא. אני לא אגיד לך: אתה ליכוד ואתה זה.

<רועי פולקמן (כולנו):>
זה לגיטימי. זה לגיטימי. זו אמירה לגיטימית.

<מיכל רוזין (מרצ):>
ולכן מי שמחוקק את עצמו לדעת זו הממשלה והקואליציה וחברי הקואליציה, עם חקיקות מיותרות.

עכשיו, זה לא רק שזה מיותר. יש פה את הסמכות כבר. הסמכות ניתנה. מה שאתם עושים זה נזק תדמיתי, קודם כל, למדינת ישראל. הנה, מדינת ישראל שוב מצמצמת, שוב מחוקקת חוקים אנטי דמוקרטיים, שוב מחוקקת חוקים שיגבילו - - -     
<היו"ר בצלאל סמוטריץ':>
חברת הכנסת מיכל רוזין, אני שואל: אבל למה אנטי דמוקרטיים? את אמרת לפני רגע שזה בסדר. והמדינות, כל המדינות הן - - -

<מיכל רוזין (מרצ):>
אני אומרת תדמיתית. תדמיתית בעולם - - -

<יעל גרמן (יש עתיד):>
במצב הקיים - - -

<דב חנין (הרשימה המשותפת):>
לא רק זה. זו הבעת אי אמון בשר הפנים. יש משהו שאנחנו לא יודעים? למה אי אמון בשר הפנים?
<מיכל רוזין (מרצ):>
המצב הקיים מאפשר לשר למנוע כל בן אדם.

<יעל גרמן (יש עתיד):>
וזה לגיטימי.

<מיכל רוזין (מרצ):>
דרך אגב, לא בגלל רק חרם. כל בן אדם מלהיכנס למדינת ישראל. וגם החוק עומד לצידו וגם אם יהיו עתירות. ששוב, מביאים הצעת חוק לענות על עתירות שלא קיימות ולא היו עד היום.

אז מה אנחנו רוצים? להמשיך כלפי העולם, להראות את כל החקיקות? שוב, שאני התנגדתי ואתה לא: כמו העמותות וההדחה. אז עכשיו מביאים עוד הצעת חוק. אתה עכשיו תשלוט איך זה יוצג בעולם? בעיניי, זה מיותר מכל כיוון אפשרי.

גם עניינית. מילא ענייני. לפחות בהדחה, בעמותות טענתם שיש ענייניות. פה אין ענייניות. יש פה הצהרה לשמה. זה דבר ראשון.

הדבר השני, וזה חשוב מאוד: אני חושבת, ואולי תתקנו אותי, שהחוק הזה יביא יותר עתירות לבית המשפט והוא יביא יותר תלונות. למה? כי הוא מבטל את שיקול הדעת של השר. כאשר יש מראש שיקול דעת; הרי כשהוא מחליט, כמו שאמרת החלטה – הוא לא אומר לא או כן.

<היו"ר בצלאל סמוטריץ':>
- - - שיקול דעת. הוא לא מבטל, הוא רק מנחה. הוא מבנה שיקול דעת, וזה דבר שאנחנו עושים בחוק כל הזמן.

<מיכל רוזין (מרצ):>
הוא מבנה שיקול דעת ברמה שתיצור יותר עתירות לבית המשפט.

<דב חנין (הרשימה המשותפת):>
לא. הוא מצמצם את שיקול הדעת.

<קריאה:>
- - -

<דב חנין (הרשימה המשותפת):>
הוא לא מבנה. הוא מצמצם. הוא אומר: לא יינתן. 

<מיכל רוזין (מרצ):>
ואני אומרת בוודאות: עד עכשיו לא היו עתירות. הבאתם את הצעת החוק הזאת. הצעת החוק הזאת תיזום את העתירות, כי תגיד: לשר אין שיקול דעת, ולכן מה שהוא עשה – האיסור להכניס את אותו אדם, מראש לא הגיוני.

אני רק אגיד משפט לסיום: אין פה עניין, דרך אגב, לערבים ולפלסטינים. אותם כבר אפשר לעצור מלהיכנס בכל מקרה. יש פה עניין באמת. אותם אנשים, כמו שאמרה חברת הכנסת יעל גרמן: - -

<יעל גרמן (יש עתיד):>
עיתונאים - - -

<מיכל רוזין (מרצ):>
- - עיתונאים ואנשים שפעילים בזכויות אדם, שהרצון, ההיפך, להביא אותם, להראות להם משהו אחר, לשמוע טיעונים אחרים. ותאמינו לי שכשהם שומעים טיעונים אחרים, ולא רק מרחוק, הדברים משתנים.

<היו"ר בצלאל סמוטריץ':>
תודה. חבר הכנסת אמיר אוחנה.

<אמיר אוחנה (הליכוד):>
תודה, אדוני. 

קודם כל, עלו טיעונים כבדי משקל מצד חבריי לאופוזיציה. ואני ממש לא מבטל אותם. אני רוצה להתייחס אליהם. אחד, הנושא של החוק מיותר או לא נחוץ וכולי. גם אם זה נכון, שאפילו על פי המצב החוקי כיום, שר הפנים יכול לשלול את כניסתו של פעיל BDS, עדיין, על פי המצב אפשר לעתור לבית המשפט העליון ולהגיד: מי אמר? איפה כתוב שפעיל BDS זו עילה טובה לפסול כניסתו של אדם? איפה זה כתוב? ואז לתקוף את ההחלטה של השר, ואולי ההחלטה תתבטל. אבל כאשר אנחנו מעגנים בחוק את העילה הזו, אז אי אפשר יותר לבוא ולטעון איפה זה כתוב שפעיל BDS לא יכול להיכנס. זה כתוב. והוא פועל במסגרת סמכותו כחוק. ואם בית המשפט העליון רוצה לחוקק תחת הרשות המחוקקת, זה סיפור אחר. אבל יש עילה בחוק. זה דבר אחד.

<יוסף ג'בארין (הרשימה המשותפת):>
אגב, לא כתוב שהוא פעיל BDS. כאילו בחוק. זה הרבה יותר רחב. לא, לא כתוב.

<קריאה:>
- - - חרם.

<אמיר אוחנה (הליכוד):>
אני מתנסח בלשון חופשית, אבל פעיל חרם.

<יעל גרמן (יש עתיד):>
פעיל חרם. הוא לא חייב להיות פעיל BDS. נכון.

<אמיר אוחנה (הליכוד):>
עכשיו, לגבי הטענה שזה לא - - -
(בשל תקלה באמצעי ההקלטה, קטע קצר של הדברים אינו כלול בפרוטוקול)

- - - אנשי המוסד לחסל אותך, אבל את המינימום של אתה לא תוכל לבוא לביתנו, אנחנו יכולים להגיד. וזה מה שהחוק הזה אומר.
אחר כך הם באים ואומרים: אנחנו היינו בישראל. הם לא אומרים: ראינו את המורכבות וראינו את זה והיינו במחסומים וראינו את - - -

<יעל גרמן (יש עתיד):>
יש ויש. יש ויש.

<אמיר אוחנה (הליכוד):>
מה הרוב?

<יוסף ג'בארין (הרשימה המשותפת):>
ומה הבעיה בזה?

<אמיר אוחנה (הליכוד):>
אנחנו הולכים אחרי הרוב.

<יוסף ג'בארין (הרשימה המשותפת):>
יש לך בעיה שהם ייראו את מה שקורה בשטחים הכבושים? זו הבעיה שלך, שהם ייראו?

<אמיר אוחנה (הליכוד):>
לא. הבעיה שלי זה לא שיבואו וייראו. שיבואו וייראו - - -

<יוסף ג'בארין (הרשימה המשותפת):>
- - -

<אמיר אוחנה (הליכוד):>
הבעיה שלי שהם אחר כך - - - ומשדרים - - -

<יוסף ג'בארין (הרשימה המשותפת):>
- - - והם ייראו מה שקורה - - -

<אמיר אוחנה (הליכוד):>
כל אחד יכול לבוא ולהיכנס לישראל ולראות מה שהוא רוצה. אבל כאשר הוא הולך לקרוא על חרם על מדינת ישראל – פה זה נעצר. אוקיי? פה זה כבר לא לראות וללמוד. לקרוא לפעולות אקטיביות נגד מדינת ישראל. וצריך רק לראות את ההפגנה באירלנד של תומכי החרם, שקוראים לישראל רוצחת ומדינת אפרטהייד וכולי. ומה הם אומרים? תראו את הספרים של שוברים שתיקה, תקראו אותם. אלה דברים חשובים מאוד.

<יוסף ג'בארין (הרשימה המשותפת):>
אם הוא קורא לחרם על עזה?

<אמיר אוחנה (הליכוד):>
הם אומרים. הם - - -

<היו"ר בצלאל סמוטריץ':>
חבר הכנסת יוסף ג'בארין, נו.

<יוסף ג'בארין (הרשימה המשותפת):>
- - -

<היו"ר בצלאל סמוטריץ':>
חבר הכנסת יוסף ג'בארין, אני - - -

<אמיר אוחנה (הליכוד):>
זה, זה מה שאנחנו מנסים לעשות בחוק הזה.

<יוסף ג'בארין (הרשימה המשותפת):>
ואם הוא קורא לחרם רק על ההתנחלויות?

<היו"ר בצלאל סמוטריץ':>
חבר הכנסת יוסף ג'בארין, אני קורא אותך לסדר פעם ראשונה.

<אמיר אוחנה (הליכוד):>
זה מה שאנחנו - - -

<יוסף ג'בארין (הרשימה המשותפת):>
אני שואל.

<היו"ר בצלאל סמוטריץ':>
לא, אל תשאל. עוד מעט יהיה לך תור לדבר. בוא נעשה דיון מתורבת.

<יוסף ג'בארין (הרשימה המשותפת):>
אי אפשר לשאול אצלך שאלה?

<היו"ר בצלאל סמוטריץ':>
לא. אפשר דיון מתורבת. אתה לא שואל, אתה מתפרץ.

<יוסף ג'בארין (הרשימה המשותפת):>
- - - אם הוא קורא לחרם רק על - - -?
<אמיר אוחנה (הליכוד):>
בעיניי אין הבדל.

<יוסף ג'בארין (הרשימה המשותפת):>
בעיניך אין הבדל. זהו. בדיוק.
<אמיר אוחנה (הליכוד):>
נכון. זה מה שאני אומר. והממשלה הזו נבחרה כי בעיניה אין הבדל. נכון. 

<היו"ר בצלאל סמוטריץ':>
תודה רבה, חבר הכנסת אמיר אוחנה. חבר הכנסת זוהיר בהלול.
<זוהיר בהלול (המחנה הציוני):>
אדוני היקר, אנחנו רוצים להיות זימבבואה, מדינתו של מוגאבה? אנחנו רוצים להיות צ'אבס, מדינתו של, המדינה הוונצואלית הידועה לשמצה בעיני האחרים? תאר לעצמך שמישהו בישראל, מתוקף חופש הביטוי, כותב מאמר נגד מוגאבה ולא מאפשרים לו להיכנס לזימבבואה? מה הייתם כותבים? עריצות, משטר טוטליטרי, מדינה אנטי דמוקרטית. וזה היה על הכיפק, כי מונעים מיהודים להיכנס – בעלי דעה, מתוקף חופש הביטוי.         
שים לב, אני ממש קורא את הדברים האלה כדי שתבין מה מורכבות העניין. בדו"ח של מבקר הגבולות עלה שבחור בשם ספדינג – אני חושב שזה השם – - -

<יוסף ג'בארין (הרשימה המשותפת):>
גארי, גארי ספדינג.

<זוהיר בהלול (המחנה הציוני):>
כן.
- - עומד לנסוע לכפר בילעין. ממה זה עולה? מכך שבאחת התגובות להודעתו בפייסבוק, שהוא נוסע לארץ, הגיב לו חבר ושאל אותו: אם יגיע לבילעין? שאל אותו החבר. הוא לא ענה. שמר, מה שנקרא במחוזותינו, על זכות השתיקה. וזהו.
(בשל תקלה באמצעי ההקלטה, קטע קצר של הדברים אינו כלול בפרוטוקול)

- - - בנתב"ג או במקום אחר – לקבוע שהנ"ל לא יכול להיכנס לארץ.

ההחלטה למנוע מאדם להביע את דעתו ובכך לגרום לו לא להגיע לארץ או להיכנס לארץ – הדבר הזה הוא המאפיין המובהק ביותר של משטר טוטליטרי.

אני לא יודע, אתם מאבדים את עצמכם לדעת באמצעות חקיקה בלתי מבוקרת לחלוטין. ואני ממש משתמש במילים מאוד מעודנות. אני אומר לכם: באמת, המדינה הכי דמוקרטית במזרח התיכון, ואכן זו המדינה הכי דמוקרטית; אני לא מתבייש. אני לא מסתתר. זו מדינה בעלת מאפיינים דמוקרטיים אמיתיים. אבל מה שאתם גורמים, אדוני היושב ראש, לדמוקרטיה הזו – להיפגע באופן אנוש פעם אחר פעם. תסלקו מן המדף את הדבר הזה כדי שנמשיך לחיות באטמוספירה - - -

אתה שומע, אדוני היושב ראש? זה חשוב לי מאוד.
<היו"ר בצלאל סמוטריץ':>
אני מקשיב לך, חבר הכנסת זוהיר בהלול.

<זוהיר בהלול (המחנה הציוני):>
זה חשוב לי, כי אתה מאחורי ההנעה הדורסנית הזו של חוקים שהופכים את המדינה הזו ממש לאנטי דמוקרטית.

אני חושב שאנחנו צריכים לשמור על צלם אנוש, כאן, במדינה. לשמר את חופש הביטוי. להתמודד עם אלה שקוראים לחרם נגד ישראל בשיפור המצב בישראל, בשיפור האווירה הדמוקרטית בישראל. אני ממש חושב שאתם לוקחים את הסיפור הזה עד להגחכה. את הסיפור הזה של חקיקה כמעט יום-יומית. אתם מכניסים אותנו לתוך הצינוק הזה פעם אחר פעם, ואנחנו אפילו מאבדים את הכלים להתגונן. כי על מה אנחנו מתגוננים? עליך אנחנו מתגוננים. כי אם אתה מאבד את עצמך לדעת באמצעות חקיקה - - -, אתה גורם לילדיך לחיות באווירה אנטי דמוקרטית. זה מה שאתם רוצים? שיבושם לכם.

<היו"ר בצלאל סמוטריץ':>
תודה רבה, חבר הכנסת זוהיר בהלול.    

חבר הכנסת רועי פולקמן.

<רועי פולקמן (כולנו):>
אני אתחיל רגע מהדיבר על עודף החקיקה. אני תומך מאוד בצמצום החקיקה הפרטית. אפילו הגשתי. אני הגשתי, יחד עם צוות שעבד במושב הקודם, הצעה בעניין הזה. כי אני בהחלט - - - מי שכרגע בעיקר נגד זה היו סיעות האופוזיציה. אז אני כבר מרים לכם דגל: אם זה כזה חשוב לכם, אני בהחלט מסכים שצריך לייצר מידתיות של חקיקה פרטית בכנסת. קדימה. בואו תצטרפו למהלך הזה. שרת המשפטים דיברה על זה, כי אנחנו התעסקנו בזה בצוות משותף במושב הקודם. ובהחלט יש משמעויות לעודף חקיקה: גם לאיתנות הכלכלית של המדינה - - -. אבל אתם לא יכולים שכשאתם לא אוהבים את החוקים - - - בעודף חקיקה, ובכל שני וחמישי - - - על חוקים, שהחוקים האלה, לדעתי, חוקים לחלוטין לא מבושלים. לא לבוא ולהגיד אז: זה בסדר. אז בואו נגיע להבנה הזו - - - לכם דגל.

יש עודף חקיקה בכנסת ישראל. תהיו שותפים. בואו נטפל בזה. זה אחד. ברמה העקרונית, מעבר    - - - 
אני כן מסכים שהחוק הזה יש בו מרכיב סמלי. קראו לזה הצהרת חוק. לא, יש פה מרכיב סמלי. להגיד לכם שזו איזו דרמה בעניין הטיפול באחינו בישראל? לא. זה חוק סמלי. מסכים. - - -

<יוסף ג'בארין (הרשימה המשותפת):>
אבל אתה יודע שהסמכות קיימת.

<רועי פולקמן (כולנו):>
אני כן אגיד מילה אחת על הדיון העקרוני. בוודאי לגיטימי וצריך לעודד ביקורת על הממשל בישראל, בכל דרך אפשרית, כולל מבצלם. יש הבדל, בעיניי – ופה זה הדיון, בעיניי, האידיאולוגי. אפילו היושר האינטלקטואלי, כמו שקרא לזה הנשיא – בין דה-לגיטימציה לבין ביקורת. וביקורת זה לגיטימי, וצריכים שיהיו ארגוני חברה שלישית - - -. וגם אם הביקורת היא מעצבנת - - - זה לגיטימי.
<יעל גרמן (יש עתיד):>
חבר הכנסת רועי פולקמן, אין ויכוח בזה. אין ויכוח. השאלה אם אתה חושב שצריך חוק.
<יוסף ג'בארין (הרשימה המשותפת):>
כתוב דה-לגיטימציה בחוק?

<רועי פולקמן (כולנו):>
- - -

<יוסף ג'בארין (הרשימה המשותפת):>
- - - בחוק?

<רועי פולקמן (כולנו):>
אני לא רואה סתירה בין האמירה שאנחנו צריכים - - - כחברה שפתוחה לביקורת, ולגיטימי לבקר את השלטון ואפילו חובה לבקר את השלטון; ואם לא מבקרים את השלטון יש בעיה, וזו התקשורת וזה ארגוני החברה השלישית וזה גם מדינות העולם; לבין דה-לגיטימציה. ודה-לגיטימציה של מדינה זה, להבנתי - - -

<יעל גרמן (יש עתיד):>
אבל זה לא חוק. השאלה - - -

<רועי פולקמן (כולנו):>
- - - שאומרת: חברים, אנחנו נהיה פתוחים לביקורת. נשב באו"ם ונשמע ביקורת בכל מקום.    דה-לגיטימציה, שבה יש גם את התפר הזה בין דה-לגיטימציה לבין אנטישמיות לבין הרבה דברים אחרים שמעורבבים, פה מדינת ישראל אומרת: חברים, ביקורת – כן, דה-לגיטימציה – לא.

<יעל גרמן (יש עתיד):>
וזה ימנע? והחוק הזה ימנע את הדה-לגיטימציה?

<רועי פולקמן (כולנו):>
זה אומר, בעיניי, שנציגים של גופים שבאים ממקום של דה-לגיטימציה, קרי, של חרם, שהוא הופך את מדינת ישראל ללא לגיטימית; דרך אגב, זה הקרב הבין לאומי של ישראל היום, שיש לנו ביקורת על התנהלותה של ישראל. היא מדינה לא לגיטימית.

<יוסף ג'בארין (הרשימה המשותפת):>
מי שקורא לחרם על ההתנחלויות, רק על ההתנחלויות.

<היו"ר בצלאל סמוטריץ':>
חבר הכנסת יוסף ג'בארין.

<יוסף ג'בארין (הרשימה המשותפת):>
אבל זו השאלה העיקרית.

<היו"ר בצלאל סמוטריץ':>
אבל עוד רגע תהיה לך הזכות לדבר.

<יוסף ג'בארין (הרשימה המשותפת):>
הוא אחד היוזמים - - -

<היו"ר בצלאל סמוטריץ':>
מישהו יכול לתת לחבר הכנסת יוסף ג'בארין - - - שהוא יוכל לכתוב את ההערות? כשהייתי בבית הספר המורה אמרה - - - לשאול את השאלות. אני אתן לך אחר כך לדבר, נו.
<יוסף ג'בארין (הרשימה המשותפת):>
תעזוב את הדמגוגיה הזו.

<היו"ר בצלאל סמוטריץ':>
לא, זו לא דמגוגיה.

<יוסף ג'בארין (הרשימה המשותפת):>
הוא אחד היוזמים. אז שיסביר למה הוא התכוון - - -

<היו"ר בצלאל סמוטריץ':>
אז אתה עוד רגע תשאל אותו בתורך.

<יוסף ג'בארין (הרשימה המשותפת):>
שאלת הבהרה: מי שקורא לחרם על ההתנחלויות - - - לחלוטין - - -

<רועי פולקמן (כולנו):>
שוב, ביקורת כן - - - דה-לגיטימציה.

<יוסף ג'בארין (הרשימה המשותפת):>
- - -

<ג'מאל זחאלקה (הרשימה המשותפת):>
למה ישראל הסכימה לסמן את מוצרי ההתנחלויות? אז גם מר אהוד אולמרט הסכים וגם הממשלה הישראלית נכנעה. נכנעה.

<יעל גרמן (יש עתיד):>
חבר הכנסת רועי פולקמן, השאלה אם החוק הזה ישרת - - -? מה תעשה אם מחר יחוקקו באירופה - - - שיקבע את ה-BDS?

<רועי פולקמן (כולנו):>
גם באירופה יש אינטראקציות. כשאדם רוצה לבקש אישור כניסה למדינה – זה ההבדל כאן - - - כי היה לי חשוב. אני חששתי מהמגבלה על השר - - -: מהצורה, מההתנהלות, מהמינהל התקין – לא מהרציונל של החוק הזה. וכאן כל השינוי היה בין ה-opting in ל-opting out. ברגע שאדם, גם אם הוא עם ביקורת, ואפשר להתווכח מה זה דה-לגיטימציה ומה זה ביקורת – הוא ינהל דו-שיח עם המדינה ולא הפוך. זאת אומרת, הוא יצטרך לבוא, לפנות למשרד הפנים ולהגיד: חברים, בגדול יש בעיה עם כניסתי. אני רוצה. אני - - -. אני אסביר מה מטרת ביקורי.  

<מיכל רוזין (מרצ):>
זה לא עובד ככה.

<רועי פולקמן (כולנו):>
כלומר, במובן הזה אני גורם לאותו אדם שקורא לדה-לגיטימציה, גם אם הוא יבוא, והוא יוכל לקבל היתר לבוא; רק הוא יצטרך לבוא, וזה קיים בהרבה מדינות בעולם - - -

<מיכל רוזין (מרצ):>
אבל גם עכשיו, השר יחסום אותו.

<רועי פולקמן (כולנו):>
אני בא לארץ - - -

<יעל גרמן (יש עתיד):>
- - -

<רועי פולקמן (כולנו):>
- - -

<יעל גרמן (יש עתיד):>
וזה ממש לא אוטומט.

<רועי פולקמן (כולנו):>
עכשיו, לא יודע איפה - - -

<יעל גרמן (יש עתיד):>
זה ממש לא אוטומט.

<רועי פולקמן (כולנו):>
- - - סיבה מאוד כבדה, כמו תמיכה בטרור, שבו משרד הפנים יפעל; גם אז, שיגיע מידע מגורמי הביטחון כדי שייחסמו כניסה של בן-אדם לישראל - - -

<מיכל רוזין (מרצ):>
מה אתה מדבר?

<רועי פולקמן (כולנו):>
מה זאת אומרת?

<מיכל רוזין (מרצ):>
תגיד לי, אתה רוצה לבוא איתי לשדה התעופה? כל יום חוסמים אנשים, וזה בסדר - - -
<יעל גרמן (יש עתיד):>
- - -
<רועי פולקמן (כולנו):>
ברור שחוסמים - - -
<קריאות:>
- - -
<מיכל רוזין (מרצ):>
זה לגיטימי. מדינה יכולה להחליט מי נכנס ומי יוצא. בוודאי. מה שייך?
<רועי פולקמן (כולנו):>
לכן, אני מסיים. אני אומר: - - - בין ביקורת לבין דה-לגיטימציה. זו בהחלט נקודה חשובה. אין לי שום כוונה שתימנע ביקורת. יש לי כוונה - - -
<מיכל רוזין (מרצ):>
ואיך הוא יידע לעשות את זה?
<זוהיר בהלול (המחנה הציוני):>
אבל אמרת שאתה - - - בהגדרות - - - ביקורת ודה-לגיטימציה. אתה אומר בעצם לשונך שמאוד קשה לעשות את ההבחנה בין ביקורת. שהרי זה שיש לו שיקול דעת, גם יבלבל בין ביקורת לבין               דה-לגיטימציה.
רועי פולקמן (כולנו):

לא. זה נשען על חוק החרם על ישראל. כל ההגדרה בחוק הזה נשענת על חוק ההגדרה על החרם על ישראל, שמגדירה מה זה חרם. זה לא כולל ביקורת. לביקורת יש כאן - - - מאוד רחב - - -
<זוהיר בהלול (המחנה הציוני):>
קשה לקבוע מה זו ביקורת.
<רועי פולקמן (כולנו):>
ויש כאן את העניין של ה- opting inוה-opting out.
חבר'ה, זה חוק שיש לו מרכיב סמלי, ולא צריך להגזים. מעבר לזה, זה חוק סמלי. אין פה - - - בשינוי מדיניות - - -
<יעל גרמן (יש עתיד):>
אז השאלה - - - חוקים סמליים?
<רועי פולקמן (כולנו):>
- - - תומך בצמצום החקיקה - - -
<יעל גרמן (יש עתיד):>
אז - - - לצמצם את החקיקה המיותרת הזו.
<רועי פולקמן (כולנו):>
- - - סמלי
<היו"ר בצלאל סמוטריץ':>
טוב. תודה.
חבר הכנסת יוסף ג'בארין. בבקשה, אדוני.
<יוסף ג'בארין (הרשימה המשותפת):>
האמת היא שאני רואה בחוק הזה כעוד פרק במסע של רדיפה פוליטית. והפעם הרדיפה הפוליטית מכוונת לא רק לפעילי זכויות אדם, אגב.
<רועי פולקמן (כולנו):>
זה לא אוסר על פעילי זכויות אדם להיכנס לישראל.
<יוסף ג'בארין (הרשימה המשותפת):>
בטח שהוא. בטח שזה.
<רועי פולקמן (כולנו):>
למה? - - -
<יוסף ג'בארין (הרשימה המשותפת):>
מספיק שהם בעד החרם. אבל אגב, זה לא רק פעילי זכויות אדם. זה גם - - -. לא רק הארגונים שלהם. ואני לא אפתיע אותך אם אני אומר לך: כשאני נמצא בחוץ לארץ ואני פוגש את הקהילה הפלסטינית שם והקהילה האירופית וכדומה, אני פשוט קורא את זה ונחרד. מה, כל אלה, עכשיו יתחילו לרדוף אותם? שלא יאפשרו להם להיכנס לישראל - - - הפוליטיות שלהם?
<היו"ר בצלאל סמוטריץ':>
הם קוראים לחרם? אני שואל אותך: הם קוראים לחרם? לא הדעות הפוליטיות. הם קוראים לחרם על ישראל? הם שותפים לדה-לגיטימציה נגד ישראל?
<מיכל רוזין (מרצ):>
- - - זה טרור? איך זה? מה?
<היו"ר בצלאל סמוטריץ':>
אתה הופך אותם לאיזה צדיקים גדולים.
<מיכל רוזין (מרצ):>
לא, לא הופכים לצדיקים, אבל גם ההיסטריה הזאת שהוא קרא לחרם. אז זהו. אז בן האדם הוא טרוריסט. קצת פרופורציה בעולם. אשכרה, פרופורציות.
<יוסף ג'בארין (הרשימה המשותפת):>
אני רוצה להגיד לכם, וגם חבר הכנסת רועי פולקמן לא השיב על השאלה הזו. עמדה מאוד מקובלת. עמדה מאוד מקובלת בעולם, שכל השטחים הכבושים מ-67', כל ההתנחלויות זה בכלל במעמד לא חוקי לפי הדין הבינלאומי. ולכן מעמדה מאוד מקובלת בעולם, פשוט נגד ההתנחלויות הלא חוקיות.
ולכן אני שואל: אז מחר, כל מי שיגיד שהוא רוצה להחרים את ההתנחלויות כי הוא רק כי הוא נגד  מדינת ישראל - - - נגד הכיבוש?
<מיכל רוזין (מרצ):>
כן, כן. אז הוא לא ייכנס. כן.
<רועי פולקמן (כולנו):>
- - - זה לא החוק הזה.
<יוסף ג'בארין (הרשימה המשותפת):>
זה בדיוק הסיפור.
<רועי פולקמן (כולנו):>
חוק החרם לא מדבר על - - -
<יוסף ג'בארין (הרשימה המשותפת):>
אבל זה בדיוק הסיפור.
<רועי פולקמן (כולנו):>
הוא לא מדבר על זה.
<יוסף ג'בארין (הרשימה המשותפת):>
החוק הזה רודף דעות פוליטיות. השלטון בעצם רוצה לאפשר בסיס משפטי ששוב ירדוף אחרי פעילי זכויות אדם ויפחיד אותם, שלא ימשיכו בפעילות שלהם. אגב, הסמכות בחוק קיימת. שר הפנים יכול לעשות את זה גם היום. הסמכות קיימת. אז בשביל מה צריכים את זה? לא סומכים על שר הפנים? לא סומכים על ש"ס? אני לא מבין. כאילו, למה צריכים את זה? לא סומכים עליו?
<מיכל רוזין (מרצ):>
- - -
<יוסף ג'בארין (הרשימה המשותפת):>
הוא יכול למנוע מאזרח לא להיכנס. מתושב ומאזרח של מדינה זרה.
<קריאה:>
בלי החוק. בלי החוק.
<יוסף ג'בארין (הרשימה המשותפת):>
בלי החוק הזה. אז מי צריך את זה?
אני מתפלא בכלל אם באמת שר הפנים בעצמו תומך בחוק הזה, שנועד בעצם רק להגביל את סמכויותיו ולצמצם את חופש - - - שלו. אבל גם מי שרוצה לקדם את החוק הזה – זה לא הניסוח. זה ניסוח כל כך רחב. זה פשוט בלתי ייאמן הניסוח הרחב הזה. זה לא כתוב שהוא יסכן את מדינת ישראל, לא יגרום סיכון לביטחון המדינה או לביטחון הציבור. כלום.
<היו"ר בצלאל סמוטריץ':>
חרם.
<יוסף ג'בארין (הרשימה המשותפת):>
מה, מספיק שהוא מביע דעה פוליטית וזהו? הסוף שלו? אין דבר כזה. תדמיין לך - - -
<היו"ר בצלאל סמוטריץ':>
אם הוא קורא לחרם, זה - - -
<מיכל רוזין (מרצ):>
מה זה קורא לחרם? להחרים מוצרים מההתנחלויות זו קריאה לחרם?
<תומר רוזנר:>
כן. כן.
<מיכל רוזין (מרצ):>
נו, באמת. - - - פרופורציות.
<היו"ר בצלאל סמוטריץ':>
יש חוק שמגדיר את זה. החוק הזה נחקק ב-2011.
<יוסף ג'בארין (הרשימה המשותפת):>
- - - מה שקורה בפועל.
<מיכל רוזין (מרצ):>
- - - פרופורציות. לא, הוא רוצה איכשהו להילחם בכולם. השכל הישר בסוף ינצח, אדוני היושב ראש. 
<יוסף ג'בארין (הרשימה המשותפת):>
ורק אני עוד רוצה להגיד לך שהאיחוד האירופי, בהסכם האחרון לשיתוף פעולה אקדמי עם מדינת ישראל, הורייזן 2020, התנה את ההסכם בכך - -
<מיכל רוזין (מרצ):>
וישראל הסכימה וחתמה על זה.
<יוסף ג'בארין (הרשימה המשותפת):>
- - שהתקציבים לא יועברו לשטחים הכבושים. ואתה יודע את זה וגם חבר הכנסת דוד אמסלם יודע את זה, ומדינת ישראל הסכימה לזה - - -
<מיכל רוזין (מרצ):>
- - - אומרת: בוא נוציא את יושב ראש האיחוד האירופי מפה.
<יוסף ג'בארין (הרשימה המשותפת):>
- - - אז לפחות תכבד את זה. תכבד את זה. אני אומר: מי שעושה חרם על ההתנחלויות בשטחים הכבושים, הוא לא עושה דה-לגיטימציה למדינת ישראל - - - וכפי שחבר הכנסת - - -
<היו"ר בצלאל סמוטריץ':>
חבר הכנסת יוסף ג'בארין, תודה. תודה רבה.
חבר הכנסת ג'מאל זחאלקה.
<ג'מאל זחאלקה (הרשימה המשותפת):>
אדוני היושב ראש, אני באופן עקרוני לא מתלהב מחרם מכל סוג שהוא, אבל יש כאן מצב שבו הקהילה הבין-לאומית וגורמים בקהילה הבין-לאומית ובחברה האזרחית, אנשים שרוצים שלום צודק, שרוצים את טובתם של האזרחים בישראל: יהודים וערבים כאחד. של הפלסטינים ושל היהודים הישראלים; רוצים, חושבים שהדרך להשיג שלום צודק ולגאול אנשים מייסוריהם בארץ הקודש, זה להפעיל לחץ על ממשלת ישראל.
חרם הוא מעשה לא אלים. הוא קריאה לגיטימית, למרות שאני לא מתלהב ממנו. אני הייתי רוצה מצב שלא יהיה צורך בחרם. ועל זה צריך להיאבק. אבל יש כאן צביעות וחגיגה של צביעות. ואני אביא כמה דוגמאות: מה ייעשה בישראל לאותו אדם שקורא להחרים את היישובים הערביים ואת בתי העסק ביישובים הערביים? האם הוא הועמד לדין? האם יושב ראש הישיבה – לא הוועדה, הישיבה – תקף אותו? אמר שהוא גזען, למשל? או שהוא חושב כמוהו? מה ייעשה לאותו יהודי שבא מברוקלין, מהימין הקיצוני, שכבר משם הוא מזמר: צריך להחרים את הערבים, ואפילו לגרש אותם מהארץ? האם נמנעת כניסתו לישראל של יהודי מאנשי כהנא שאומר לגרש את הערבים?
<דוד אמסלם (הליכוד):>
אבל אתה כבר נכנס לשיקול הדעת - - -
<ג'מאל זחאלקה (הרשימה המשותפת):>
לא, אני אומר לך. אני מביא עד - - -
<דוד אמסלם (הליכוד):>
- - -
<ג'מאל זחאלקה (הרשימה המשותפת):>
זה מותר. זה מותר.
<דוד אמסלם (הליכוד):>
אני אמרתי לך: מותר?
<ג'מאל זחאלקה (הרשימה המשותפת):>
לא. זה ככה, לפי החוק הזה. על פי החוק הזה, שאנחנו דנים בו, - -
<דוד אמסלם (הליכוד):>
- - - הערבים במדינת ישראל - - -
<ג'מאל זחאלקה (הרשימה המשותפת):>
- - ליהודי, לאותו יהודי, לאותו אפילו מורמוני, לאותו נוצרי קיצוני, שאומר שצריך לגרש את הערבים, מותר להיכנס לאותו אדם. כמו מר נועם חומסקי, למשל, שרוצה להגיע לכאן והוא אומר שצריך להפעיל לחץ על ממשלת ישראל כדי להגיע לשלום צודק, שלכולם יהיו זכויות שוות בארץ – זה לא לגיטימי. יש כאן צביעות. יש כאן מלחמה בזכויות אדם. יש כאן מלחמה נגד השלום. יש כאן ניסיון לסגור כל אפשרות להגיע להסדר.
יושב ראש הוועדה לא רוצה. הוא רואה את חלום הבלהות שלו, שיופעל לחץ על ידי החרם על ממשלת ישראל, שייאלץ לסלק את הצבא הישראלי מהשטחים הכבושים, לפרק את כל ההתנחלויות ולהגיע לאיזשהו הסדר. אתם לא רוצים שלום. לכן, אתם מביאים את החוק המטונף הזה.
<היו"ר בצלאל סמוטריץ':>
תודה רבה, חבר הכנסת ג'מאל זחאלקה, על דבריך הנפלאים.
עורכת הדין יפעה סגל, מנכ"לית הפורום המשפטי הבין-לאומי.
<יפעה סגל:>
- - - יש איזשהו - - - חדש, שבעצם אנחנו מדברים כאן על איזושהי הגדרה של גורם שמגיע כאיום אסטרטגי על מדינת ישראל - - - בעולם, ואנחנו צריכים להתמודד איתו.  האם אנחנו מגדירים את הדבר הזה כאיום אסטרטגי ומקבילים אותו באמת לאיומים ביטחוניים ואיומים אחרים? ואז יש כלים, שמבחינה משפטית וגם מבחינת הדין הבינלאומי, הם פתוחים והם מקובלים למדינה כדי להגן על עצמה.

אם ה-BDS הוא איום אסטרטגי, וככה אני חושבת מתייחסת אליו היום לפחות ממשלת ישראל, זאת אומרת שיש בידיה את הכלים לעשות איזשהם איזונים, כדי להגביל - - - כאלה ואחרים, ולהגן על הפעילים האלה שנכנסים. אין ספק שצריך לאזן את זה. לעשות פה איזשהו איזון.

הפעילים האלה שנכנסים – זה לא סתם מישהו כתב בפייסבוק או אמר איזושהי מילה. אם מישהו נכנס בצורה אקטיבית למדינה בשביל לפעול, להשיג מידע או לזייף או לפעול כדי להגיע לאיזושהי השמדה כלכלית, אקדמית וכולי; אני חושבת שאפשר ליצור תשתית משפטית, ראויה, מאוזנת, כדי למנוע את הכניסה שלו. בדיוק כמו שלא היינו רוצים שמחבל עם חומרי נפץ תהיה לו גישה - - - כניסה חלקה, ככה גם אותו מחבל, מבחינה אסטרטגית, ברמת הדה-לגיטימציה, העתיד הכלכלי וכולי, לא היינו רוצים לאפשר לו את הגישה הנוחה והקלה ולהגביל את הדבר הזה בצורה מאוזנת.                

<היו"ר בצלאל סמוטריץ':>
תודה רבה.
מר עמית ברק, מנהל פעילות פורום גיוס העדה הנוצרית. 
<עמית ברק:>
בוקר טוב.

אני רוצה לתת דוגמה ממה שקורה בשטח. יש תכנית שנקראת EAPPI. היא שייכת למועצת הכנסיות העולמית - - - בארץ משנת 2002. הפעילים שלה נכנסים על ויזת תייר. הם מתחלפים כל שלושה חודשים. הם נכנסים לארץ והם קוראים בגלוי לחרם על ישראל. הם מתעדים את חיילי צה"ל ושוטרים. הם מביעים תמיכה מוצהרת בהשתמטות מצה"ל. הם מגלים הבנה לטרור, לרצח של משפחת פוגל. הם מאשימים את הלובי היהודי בכך שזה מטשטש את העובדה שישראל שותלת סכינים אצל המחבלים. הם מאשימים את ישראל בזה שהיא מתנכלת לנוצרים במדינה. ולמעשה כל הפעילות שלהם הזאת היא במסווה של תיירים שנכנסים לארץ. הם נכנסים לנתב"ג, לא מספרים את האמת ונמצאים פה ועושים את הפעילות הבלתי חוקית הזאת - - -
<ג'מאל זחאלקה (הרשימה המשותפת):>
- - - אתה מקארתיסט. אתה סתם מקארתיסט.

<עמית ברק:>
משתלבים בהפרות סדר, בהתפרעויות בלתי חוקיות. מצלמים את - - -

<ג'מאל זחאלקה (הרשימה המשותפת):>
איך אתה אומר - - -

<היו"ר בצלאל סמוטריץ':>
חבר הכנסת ג'מאל זחאלקה - - -
<ג'מאל זחאלקה (הרשימה המשותפת):>
אז למה המשטרה לא עוצרת אותם?

<היו"ר בצלאל סמוטריץ':>
חבר הכנסת ג'מאל זחאלקה - - -
<ג'מאל זחאלקה (הרשימה המשותפת):>
אתה מעל המשטרה? מי אתה בכלל?

<עמית ברק:>
קודם כל - - -

<היו"ר בצלאל סמוטריץ':>
אל תענה לו. מר עמית ברק - - -
<ג'מאל זחאלקה (הרשימה המשותפת):>
אתה המגזר.
<עמית ברק:>
- - -
<ג'מאל זחאלקה (הרשימה המשותפת):>
אתה מקארתיסט. אתה נגד זכויות אדם.

<היו"ר בצלאל סמוטריץ':>
מר עמית ברק, אם אתה תענה לו, אני אקח לך את זכות הדיבור. אתה מדבר אלינו, אתה לא מדבר איתו. סליחה. 
<עמית ברק:>
אני - - -

<ג'מאל זחאלקה (הרשימה המשותפת):>
תגיד אני בתור פשיסט, מקארתיסט, נגד זכויות אדם, נגד נוצרים. אני אומר מה שאני אומר. אז תמשיך - - -
<היו"ר בצלאל סמוטריץ':>
חבר הכנסת ג'מאל זחאלקה נורא-נורא רוצה שנוציא אותו ואז - - - בטלוויזיה. אנחנו לא ניתן לו את התענוג הזה.

כן.
<עמית ברק:>
אנחנו מכירים את הפעילות שלהם מפברואר 2015. אנחנו עובדים עליהם רצוף - - - נמצאים איתם. אני יכול להגיד שכן נעשתה פעילות נגד. כן נעשתה פעילות נגד, גם של המשטרה, חבר הכנסת ג'מאל זחאלקה, והפעילות שלהם בחודשים האחרונים התמעטה מאוד, גם בשטח וגם ברשתות החברתיות, ששם הם מפיצים את המסרים האנטי ישראליים שלהם.

<ג'מאל זחאלקה (הרשימה המשותפת):>
- - - מהאנשים האלה חוץ - - -
<היו"ר בצלאל סמוטריץ':>
יש לנו כאן נציג של שתי"ל? רשום לי מר חובב ינאי. נמצא פה?
<חובב ינאי:>
אני כאן, אבל אני לא כאן כדי לקבל - - -. אלה דברים - - -

<היו"ר בצלאל סמוטריץ':>
טוב. בסדר גמור.

נציג האגודה לזכויות האזרח נמצא פה? גם לא נמצאים.
אז אנחנו, סוף-סוף, נגיע לשמוע את עמדת גורמי המקצוע. משרד הפנים דיבר. משרד המשפטים רוצה להגיד משהו?

<אביטל שטרנברג:>
כן.

<היו"ר בצלאל סמוטריץ':>
איך השם? רק לפרוטוקול. 

<אביטל שטרנברג:>
אני אביטל שטרנברג ממחלקת ייעוץ וחקיקה במשרד המשפטים.

כמו שנאמר כאן, הסמכות כבר קיימת היום. כמו שנאמר כאן, - - - אין זכות - - - בכנסת ישראל. אני מפנה אותם לסעיף 6 לחוק יסוד כבוד האדם וחירותו. דהיינו, המצב המשפטי לא ישתנה מבחינת זכות הכניסה אם החוק יחוקק ואם לאו. אכן, כפי שציין בצדק היושב ראש, חבר הכנסת בצלאל סמוטריץ': יש פה הבנייה של - - -, וזהו השינוי שמוצע כאן. אבל הסמכות קיימת, ולמיטב ידיעתנו היא מופעלת מעת לעת. אגב, היא לא טעונה הנמקה. אני מפנה אתכם לסעיף 9 לחוק - - - החלטות והנמקות. ההחלטות הספציפיות האלה של שר הפנים אינן טעונות הנמקה.

עכשיו, מה שרציתי עוד לומר זה עניין טכני, ואנחנו - - -: ועדת השרים לחקיקה תמכה בהצעת החוק רק עד הטרומית. למעשה, יש לנו כרטיס נסיעה רק עד לטרומית. אין לנו החלטה מעבר. אנחנו נחזור לוועדת השרים לחקיקה.

<דוד אמסלם (הליכוד):>
מה ההחלטה?

<היו"ר בצלאל סמוטריץ':>
לא, לא, לא, לא, אני חלוק עלייך. בסדר? אני מכיר את ההחלטה מצוין. ההחלטה אומרת שההצעה עוברת והיא תקודם בצמוד להצעה הממשלתית, שלא קיימת, שלא - - -

<אביטל שטרנברג:>
- - -

<טלב אבו עראר (הרשימה המשותפת):>
- - -
<מיכל רוזין (מרצ):>
נו, אז אין לנו ממשלתית פה.

<אביטל שטרנברג:>
מחליטים בהתאם לסעיף - - - לתמוך בקריאה טרומית בלבד בהצעת החוק. וההמשך - - - רוב התנאים הבאים, המציעים גם כאילו חודש להצעת החוק - - - בנושא - - - בסעיף (ה) המוצע במקום - - -

<תומר רוזנר:>
המתינו.

<היו"ר בצלאל סמוטריץ':>
המתינו תשעה חודשים.

<אביטל שטרנברג:>
למעשה, פורמלית אנחנו אמורים לחזור לוועדת השרים לחקיקה, למרות ההצעה - - -

<היו"ר בצלאל סמוטריץ':>
תנוח דעתה של גברתי: אם צריך, נחזיר את זה חזרה לוועדת השרים בשבוע הבא.

<מיכל רוזין (מרצ):>
- - - צריך. צריך. אין פה הצעת חוק ממשלתית. ואם זו הייתה התניה, צריך לחכות.

<(היו"ר דוד אמסלם, 11:00)>
<היו"ר דוד אמסלם:>
אני הייתי מבקש לשמוע את ההחלטה של ועדת השרים לחקיקה בלי פרשנות. תקריאי אותה רק, כמו שהיא.

<אביטל שטרנברג:>
- - - הצעת חוק הכניסה לישראל (תיקון – אי מתן אשרה ורישיון ישיבה לקורא לחרם על ישראל) התשע"ה-2015.

מחליטים: בהתאם לסעיף 66 בתקנון לעבודת הממשלה, ניתנה פה קריאה טרומית בלבד בהצעת חוק הכניסה לישראל, (תיקון – אי מתן אשרה ורישיון ישיבה לקורא לחרם על ישראל) התשע"ה-2015, של חבר הכנסת ינון מגל ואחרים, (פ/1906).

בהמשך הליכי החקיקה יתקיימו התנאים הבאים:

(א) המציעים ימתינו חודש להצעת חוק ממשלתית בנושא, ויקדמו הצעתם עם הצעת חוק ממשלתית.

(ב) בסעיף קטן (ה) בהצעת החוק, המוצע במקום "ייקבעו בתקנות", יבוא "יהיו לשיקול דעת שר הפנים מטעמים מיוחדים שיירשמו".

מבחינה פורמלית, אנחנו, כנציגי הממשלה, - - - זה המנדט שלנו. קיבלנו אישור עד לטרומית. אנחנו אמורים לחזור, ונדאג לזה.      

<בצלאל סמוטריץ (הבית היהודי):>
- - -

<מיכל רוזין (מרצ):>
עכשיו, אני אסביר לך פוליטית: חבר הכנסת בצלאל סמוטריץ' לא רוצה להחזיר את זה לוועדת השרים לחקיקה בגלל ששר הפנים, אריה דרעי, יטיל על זה וטו.

<בצלאל סמוטריץ (הבית היהודי):>
- - - ממש לא, חברים - - -

<מיכל רוזין (מרצ):>
ממש כן.

<בצלאל סמוטריץ (הבית היהודי):>
משרד הפנים תומך. הייתה כאן נציגת משרד הפנים, ואנחנו שוחחנו על זה גם עם שר הפנים, אריה דרעי, ואנשיו. משרד הפנים תומך בקידום החוק. אנחנו המתנו לא חודש, אלא תשעה חודשים להצעה הממשלתית שלא באה. ולא רק לא באה, אלא גם לא קיימת היום.

החלטת ועדת השרים, בפירוש לא מונעת מאיתנו לקדם את החוק הזה. אני אדבר על זה עם יושבת ראש הוועדה, חברתי, שרת המשפטים. ככל שאצטרך טכנית להביא – נביא. אני אומר לכם שכרגע לא תהיה עם זה בעיה.

<מיכל רוזין (מרצ):>
רק תזכור את זה כשגם מתנים את ההצעות הפרטיות שלי או של האופוזיציה לחכות להצעת חוק ממשלתית.

<טלב אבו עראר (הרשימה המשותפת):>
נכון מאוד.

<מיכל רוזין (מרצ):>
זה התניות.

<בצלאל סמוטריץ (הבית היהודי):>
- - -

<מיכל רוזין (מרצ):>
אלה ההתניות של ועדת השרים לחקיקה. אז צריך לחזור לוועדת השרים לחקיקה.

<טלב אבו עראר (הרשימה המשותפת):>
- - - רק בגלל שהוא חלק מהממשלה - - -

<היו"ר דוד אמסלם:>
אני מדבר עם משרד המשפטים. אני, ברשותך, רוצה עוד פעם לשמוע את הסעיף האחרון שהקראת לו. מה התיקון?

<אביטל שטרנברג:>
התיקון לסעיף קטן (ה). הרי נאמר כאן - - - התקנות כמו של הסעיף. נאמר: על אף האמור בסעיף קטן (ד), שר הפנים רשאי ליתן אשרה ורישיון ישיבה במקרים מיוחדים, אשר ייקבעו בתקנות. ומה שהחליטה ועדת השרים לחקיקה, זאת הייתה בעצם ההתנעה לקראת טרומית. שיהיו לשיקול דעת שר הפנים מטעמים מיוחדים שיירשמו. דהיינו, לא בתקנות, אלא שיקול דעת של שר הפנים.

בכל מקרה, לסיכום דבריי: למרות שהצעת החוק היא לא הצעה של המשרד שלי. זאת אומרת, לא של המשרד שלי. אני עם החברים במשרד הפנים נדאג להביא את זה שוב לוועדת השרים לחקיקה - - - מה המנדט שלנו בהמשך דרך החקיקה.

<היו"ר דוד אמסלם:>
בבקשה, היועץ המשפטי תומר רוזנר.

<תומר רוזנר:>
יש לנו שתי הערות מהותיות, כמובן. ההערה הראשונה מתייחסת למונח הקורא לחרם על ישראל. אנחנו מציעים להתאים את זה לנוסח של החוק. החוק שממנו זה נגזר. זאת אומרת שהוא מפרסם ביודעין קריאה וכולי או משתתף או מתחייב להשתתף בחרם. זאת אומרת שתהיה הלימה בין ההגדרות שמופיעות כאן לבין ההגדרות שמופיעות בחוק.

<בצלאל סמוטריץ (הבית היהודי):>
אבל למה זה לא מספיק? אנחנו כפופים להגדרה של החוק - - -

<תומר רוזנר:>
לא - - -

<גלעד קרן:>
- - - מה זה חרם.

<קריאות:>
- - -    

<תומר רוזנר:>
לא, לא, לא. החוק הזה מגדיר מהו חרם. אבל מה הפעולה? מה זה "קורא לחרם"? יש בחוק, שזה לא מוגדר שם בחוק, אלא זה מופיע בסעיפים האופרטיביים של החוק. מופיע מתי אפשר להפעיל את החוק שם. וזה נאמר שם שזה מי שמפרסם ביודעין קריאה לחרם על ישראל או משתתף או מתחייב להשתתף בחרם בפועל.
<(היו"ר בצלאל סמוטריץ', 11:04)>
<מיכל רוזין (מרצ):>
אפשר לשמוע את עמדת היועץ המשפטי של הוועדה לגבי הנחיצות בחוק הזה?

<תומר רוזנר:>
היועץ המשפטי לא מביע דעתו לגבי נחיצותן של הצעות חוק.

<מיכל רוזין (מרצ):>
מה זאת אומרת? בוועדת החוקה, חוק ומשפט - - -

<תומר רוזנר:>
אני לא ועדת החוקה, חוק ומשפט. אני לא מחליף את חברי הכנסת להחליט אם - - - או לא.

<מיכל רוזין (מרצ):>
לא מבחינה פוליטית, מבחינה משפטית. האם זה ישנה את המצב, את המהות?

<תומר רוזנר:>
מבחינה משפטית אמרתי בתחילת הדברים: הסמכות של שר הפנים קיימת גם כיום, לדעתנו, וגם לדעת נציגי הממשלה שהציגו את עמדתם. השינוי שמוצע כאן הוא שינוי שהוגדר כהבניית שיקול הדעת. אני מגדיר את זה קצת אחרת: כהסטת נקודת המוצא של הפעלת שיקול הדעת. זאת אומרת, אם כיום שיקול הדעת הוא חופשי והוא רחב, כאן קובעים ברירת מחדל שלגביה שר הפנים צריך לפעול, אם הוא רוצה לסטות ממנה. 

<מיכל רוזין (מרצ):>
כלומר, אתה מצר את שיקול הדעת של השר.

<היו"ר בצלאל סמוטריץ':>
אני מבנה את שיקול הדעת שלו. מה לא לגיטימי?

<מיכל רוזין (מרצ):>
אני שואלת. סליחה, אני מדברת עם היועץ ואני מבקשת את הייעוץ המשפטי.

אתה מצר את שיקול הדעת.

<תומר רוזנר:>
כן. הרי ההצעה אומרת: לא יינתן אישור. זאת אומרת, ברירת המחדל היא שלא יינתן רישיון כניסה לישראל למי שמתקיימים בו תנאים מסוימים. שהיום אין איסור כזה בחוק. זאת אומרת, זה משנה את נקודת המוצא. כי בסיפא של ההצעה נאמר שלשר הפנים יהיה שיקול דעת מטעמים מיוחדים שיירשמו, כמו ששיניתם את זה עכשיו להחליט שכן להתיר את הכניסה.
<מיכל רוזין (מרצ):>
תודה.

<תומר רוזנר:>
ההערה השנייה שלי היא יותר מהותית. מתייחסת לנושא של נציג ארגון, שאתם מתייחסים אליו בהצעת החוק.

לא ברור מה זה נציג ארגון. זאת אומרת, אדם שהוא חבר במוסד אקדמי מסוים שבו התקבלה החלטת חרם, אבל הוא באופן אישי לא מזדהה עם אותה החלטה, אלא הוא חבר בארגון הזה, כן? הוא חבר באוניברסיטה מסוימת, אבל הוא דווקא מתנגד לנושא הזה. תהיה פה בעיה עם העניין הזה. צריך להגדיר בצורה יותר מדויקת, לדעתנו, את המונח נציג חברה או ארגון.

<היו"ר בצלאל סמוטריץ':>
מה אתה מציע?

<תומר רוזנר:>
אני מציע להסתפק בשלב הזה בקריאה הראשונה של להתייחס לאדם באופן אישי ולא להתייחס לנושא של ארגון או זה.

<היו"ר בצלאל סמוטריץ':>
לא. - - - להוריד את זה. מה פתאום. לא. אי אפשר להוריד את זה.

<תומר רוזנר:>
אז תגידו למה אתם מתכוונים. למה הכוונה? בוא נגיד ככה.

<היו"ר בצלאל סמוטריץ':>
הכוונה הבסיסית היא שאם יש ארגון שהוא ארגון שמוביל BDS, בסדר? ארגון שזה עניינו עכשיו: להוביל - - - לחרם. הנציג של הארגון לא מגיע, כחלק מהעניין. עכשיו, הוא עצמו, אין לי כרגע ראיות, כי הוא נציג חדש. איך אומרים? הוא רק עכשיו. אתמול הוא התקבל לעבודה בארגון. אבל עניינו: הוא בא לפה בשביל לקדם את החרם הזה. הרי על זה אנחנו מדברים.   

הרי בהערה הראשונה שלך, נכון? ביקשת להגדיר מתי אפשר להפעיל את החוק מול בן-אדם שהוא מפעיל, שהוא קורא. אז אנחנו מדברים.

<מיכל רוזין (מרצ):>
זאת אומרת שמייצרים רשימת ארגונים, לא אנשים. זה לא ענייני.

<היו"ר בצלאל סמוטריץ':>
ארגונים או אנשים שהם קוראים לחרם - - -

<מיכל רוזין (מרצ):>
אבל חוק הכניסה לישראל פועל לפי כניסה אישית של אדם - - -

<היו"ר בצלאל סמוטריץ':>
נכון. ואני לא אתן לאדם, שהוא חלק מגוף שעניינו זה לפעול נגד מדינת ישראל, והאדם הזה הוא חלק מן הגוף הזה – אני לא אתן לו להיכנס למדינת ישראל בשביל לפגוע בי. זה דבר נורא פשוט.

<מיכל רוזין (מרצ):>
אבל בחוק. האם אתה משנה את חוק הכניסה לישראל, שבו אתה תקבע מעכשיו רשימת ארגונים שנציגיהם לא יוכלו להיכנס? ברור שבסוף מדובר באנשים. אתה משנה באופן מהותי את חוק הכניסה לישראל שמבוסס - - -

<היו"ר בצלאל סמוטריץ':>
אנחנו - - -. נו, מה לעשות. מה.

<מיכל רוזין (מרצ):>
לא. לא. זה לא מופיע. זה כבר הרחבה של החוק כאן.

<היו"ר בצלאל סמוטריץ':>
זה לא הרחבה. זה הנוסח שכתוב כאן, עכשיו, חברת הכנסת מיכל רוזין. מה.

אני מציע הפוך: אני מציע שנעביר - - - ככה, ותביאי הצעה בין הקריאה הראשונה לקריאות השנייה והשלישית. תביאו הצעה יותר מדויקת. 

<תומר רוזנר:>
  אפשר.

<היו"ר בצלאל סמוטריץ':>
מוסכם עליי שאם עכשיו יש פה מרצה שבא להרצות ברפואה והאוניברסיטה שלו - - -; אגב, הוא גם לא מוגדר נציג שלה, בדרך כלל. אבל תדייקו את זה. אבל אי אפשר הוציא את זה.

<תומר רוזנר:>
כן. בסדר - - -. אנחנו נעשה את זה - - -  
<היו"ר בצלאל סמוטריץ':>
ודאי שאנחנו מתייחסים - - -. צריך לדעת שה-BDS כמנגנון, חלקו בנוי על אנשים פרטיים וחלקו בנוי על ארגונים. אנחנו צריכים לדעת מה - - -. ודאי שכוונתנו הייתה שאם בא נציג אותנטי של ארגון, שזה עניינו, הוא בא לפה כחלק מקידום התהליך הזה – לזה אנחנו לא מוכנים.

<תומר רוזנר:>
אז אני חושב שבאמת הצעתך, אדוני היושב ראש, להעביר את זה בצורה כזאת, בשלב הזה, שיהיה ברור שאנחנו נטפל - - - בנושא הזה.  

<היו"ר בצלאל סמוטריץ':>
זה נרשם בפרוטוקול שבין הזה, אתם תציעו נוסח מדויק יותר. כן.

<תומר רוזנר:>
בנושא הראשון, אנחנו מקבלים את ההערה של לתייק את - - -

<היו"ר בצלאל סמוטריץ':>
כן. כן. את ההפעלה. כן.

<תומר רוזנר:>
אוקיי. אז לגבי הזה, זה כבר יופיע בקריאה הראשונה. ולגבי הדבר השני, - - 
<היו"ר בצלאל סמוטריץ':>
ידוייק לקראת - - -

<תומר רוזנר:>
- - זה ידוייק לקראת הקריאות השנייה והשלישית. אני מקווה שזה - - -

<היו"ר בצלאל סמוטריץ':>
יש הסתייגות לנציגי הממשלה מההערה של היועץ המשפטי?

<אביטל שטרנברג:>
אותה הערה - - -

<היו"ר בצלאל סמוטריץ':>
בסדר. את ההערה הראשונה.

<אביטל שטרנברג:>
את ההערה שהערנו גם בוועדת השרים לחקיקה, שהנוסח הוא - - -

<היו"ר בצלאל סמוטריץ':>
אז רגע. עוד פעם: ההערה הראשונה שהיועץ הביע, היא תיכנס עכשיו.

<אביטל שטרנברג:>
אבל - - - לעניין הזה.

<היו"ר בצלאל סמוטריץ':>
נכון. אתם הערתם. לא. להיפך: אתם הערתם ודעתכם לא התקבלה בוועדת השרים לחקיקה, ולכן אין הערה. אז לכן אמרתי: ההערה הראשונה של היועץ המשפטי, אני חושב שהיא הערה הגיונית. הרי אנחנו ממילא בחוק הזה נצמדים לחוק ההוא. אז ניצמד לו גם בהפעלה, וזה בסדר לחלוטין.

ההערה השנייה דורשת, לדעתי; אני מוכן גם לשבת איתך על זה טוב, כי אנחנו צריכים פה להגיע לאיזושהי הבנה בינינו.

<תומר רוזנר:>
בסדר גמור. אתה צודק. אתה צודק.

<היו"ר בצלאל סמוטריץ':>
דיוק – זה ייעשה, בעזרת השם, בין שתי הקריאות.

מר אמוץ אייל רוצה לדבר? נרשמת גם כן. נציג ארגון תצפית.
<אמוץ אייל:>
אני רק אגיד כמה מילים על - - -. אנחנו יודעים שמבחינת חקיקה בעולם, וקודם כל מסתכלים על החקיקה פה. כשאנחנו מגישים לחברי קונגרס - - - על חקיקה בעולם, הם מסתכלים מה החוק הישראלי אומר. האם בישראל עשו את הצעד הזה. ולכן העניין של החקיקה בעולם, כשיסתכלו על ישראל ויגידו:      - - - ה-BDS. קודם כל, זה גם עוזר. זה דבר ראשון.

דבר שני, רואים המלצות והגדרה מעשית של פעילים. זאת אומרת, אם - - - כתנועה, הארגון הזה, ברגע שיתחילו לפעול בצורה - - - פעילות, הם מסתירים את זהותם הרבה יותר. ואתה כן יכול לראות שזה אפקטיבי גם ברמה ההצהרתית.

אז החוק הזה, אני חושב, גם ברמה ההצהרתית יכול לעזור מול הארגונים הפעילים בעולם.

<היו"ר בצלאל סמוטריץ':>
תודה רבה.

נרשמה כאן גם הגברת עינת קורמן. גברתי תגיד רק מאיזה ארגון.

<עינת קורמן:>
הפורום המשפטי למען ישראל.

- - - וזה תפקידה של הכנסת בקשר למדינה דמוקרטית, כבר דיברנו - - - האיזון בין הרשויות. וחלקה של הכנסת הוא לאזן את - - -. ואנחנו מברכים על הצעת החוק הזו.

<היו"ר בצלאל סמוטריץ':>
תודה רבה.

ליועץ המשפטי יש הצעה לתיקון אחד שנעשה כבר עכשיו.

<תומר רוזנר:>
כפי שאמרתי, אנחנו נצטרך לדייק בין הקריאה הראשונה לקריאות השנייה והשלישית מהו נציג של ארגון, אבל כדי שלא ישתמע שמדובר כאן באיזושהי הגבלה לחברה או עמותה דווקא, אנחנו נכתוב, לפחות כרגע, לקריאה הראשונה, ארגון או גוף. כלומר, שזה יהיה ברור שזה יכול להיות גוף שצורת התאגדותו המשפטית היא פחות חשובה.  
<היו"ר בצלאל סמוטריץ':>
בדיוק. אנחנו לא ממעטים צורות נוספות. 

טוב. אני, ברשותכם, רוצה לקחת זכות דיבור. אני לא דיברתי קודם בתורי. לא כיושב ראש, כאחד המציעים פה.

תראו, קודם כל אני שמח, חברת הכנסת מיכל רוזין, שלא הנפתם כאן שלטים גדולים על קץ הדמוקרטיה. אתם רגילים היום, יש איזו אינפלציה כזאת: כל חוק שקצת לא מוצא חן בעיניכם – זה כבר קץ הדמוקרטיה. ואני שואל את עצמי: כמה קיצים יכולים להיות לדמוקרטיה? היא כבר הרי הגיעה אל קיצה, וכל פעם אנחנו מקיצים אותה מחדש. אז זה דבר ראשון
<מיכל רוזין (מרצ):>
אתה מעריך שאנחנו חיים בדמוקרטיה, ולכן אתה אומר שהגיע הקץ.
<היו"ר בצלאל סמוטריץ':>
תראו, החוק הזה לא קשור בכלל לדמוקרטיה. נאמר כאן, גם על ידי נציגי משרד המשפטים ואמרתם גם אתם: אין זכות קנויה.

<מיכל רוזין (מרצ):>
אבל לא אמרנו את זה.

<היו"ר בצלאל סמוטריץ':>
אדם שהוא איננו אזרח ישראל או תושב קבע בישראל – אין לו שום זכות קנויה להיכנס לארץ. כל המדינות המתוקנות מסננות את מי נכנס אליהן ומי לא נכנס. כשביקשתי לצאת לארצות הברית בשביל לגייס תרומות כדי לגאול אדמות בארץ ישראל, אז הייתי צריך לעבור מסלול ייסורים גדול מאוד מול הקונסוליה. הייתי צריך לעבור מסלול ייסורים לא מבוטל עד שקיבלתי את הוויזה, והייתי צריך לשכנע בדיוק מה אני הולך לעשות ולמה זה צודק ולמה זה נכון. אין לאף אחד זכות קנויה להיכנס למדינת ישראל.

<מיכל רוזין (מרצ):>
נכון.

<היו"ר בצלאל סמוטריץ':>
אמר נכון חבר הכנסת אמיר אוחנה, וחידד מאוד את הדברים גם חבר הכנסת רועי פולקמן: יש איזשהו מנגנון בריא, ואני באמת מצר על זה שהוא לא קיים אצלכם בשמאל. אני מהרשימה המשותפת לא מצפה. להם אין מנגנון בריא של יהודי חם, ציוני, אוהב הארץ, שאוהב את אוהביו ושונא את שונאיו. הם מזדהים, לצערנו הרב, עם אויביה של מדינת ישראל. אבל אתם, השמאל הציוני, שכן אמור להיות חמוש באותו מנגנון אינסטינקטיבי בריא; שוב, אדם בריא אוהב את מי שאוהב אותו ולא אוהב את מי שלא אוהב אותו. ויש כאן בהחלט אמירה שאומרת: מי שנלחם נגד מדינת ישראל. וזה לא קשור עכשיו לביקורת על צ'אבס ועל אני לא יודע מה. אף אחד לא דיבר על ביקורת על מנהיג. אף אחד לא דיבר על ביקורת. דיברנו על אנשים שמשקיעים את חייהם, ולצערי הרב יש תופעה כזאת; היא לא רווחת בעולם. היו כאלה פה שניסו לנפח אותה; אבל יש תופעה כזאת של אנשים שעניינם בחיים זה לגרום נזק למדינת ישראל. לייצר לה דה-לגיטימציה בעולם. להפוך אותה למדינה שעצם זכות הקיום שלה היא לא לגיטימית. אז יש תירוצים: פעם התירוץ הוא צוק איתן ופעם התירוץ הוא עופרת יצוקה ופעם התירוץ הוא השטחים, אבל יש להם בעיה עם עצם קיומה של מדינת ישראל כמדינה יהודית.

<טלב אבו עראר (הרשימה המשותפת):>
מה זה קשור - - - קשור לעניין? - - - מה זה קשור לעניין? לחוק, לחוק. תדבר על החוק. - - -

<קריאה:>
- - -

<טלב אבו עראר (הרשימה המשותפת):>
דבר לעניין.

<היו"ר בצלאל סמוטריץ':>
חבר הכנסת טלב אבו-עראר, אני לא הפרעתי לך כשדיברת.

<טלב אבו עראר (הרשימה המשותפת):>
- - -

<היו"ר בצלאל סמוטריץ':>
אין סיבה בעולם, בסדר? אנשים בריאים ומדינה בריאה לא עוזרים למי שפועל נגדה. אנחנו פוגשים את זה בכמה חזיתות. אנחנו מקדמים עכשיו גם חוק נוסף באמת שלא ייתן את סעיף 46 למי שפועל נגד מדינת ישראל בעולם. מדינה מתוקנת שיש לה אינסטינקטיביים בריאים, לא צריכה לעזור למי שרוצה להילחם מולה, לבוא לכאן, להשתמש במדינת ישראל כבסיס כדי לפעול נגד מדינת ישראל. זה כל מה שעושים בחוק הזה.

צודקים חבריי בשמאל: הוא לא מושלם – החוק הזה. הוא לא פותר את כל בעיית                    הדה-לגיטימציה. אנחנו, בעזרת השם, נביא עוד חוקים ונתקן. נילחם בעוד זירות ובעוד חזיתות            בדה-לגיטימציה. אבל לא בגלל שלא הצלחנו לפתור עכשיו את הכול, לא נקדם גם את הצעד החשוב הזה.

חבר הכנסת דוד אמסלם, אנחנו נצביע, ברשותך, עם שתי הערות של היועץ המשפטי שהתקבלו כאן. בסדר?

סליחה. המשרד לנושאים אסטרטגיים. מי הגברת?

<ליאת גלזר:>
עורכת הדין ליאת גלזר.

<(היו"ר דוד אמסלם, 11:15)>
<ליאת גלזר:>
- - - רק נציין - - - נצטט את היושב ראש. רק נציין שהשר לנושאים אסטרטגיים, גלעד ארדן, כינס - - - ההצעה הזו. אנחנו חושבים שהיא יכולה לסייע למאבק ב-BDS. תפעל גם של - - -. כיום היא פועלת    בשיתוף פעולה עם שר הפנים לגבי הסוגיה של הכניסה לישראל - - -

<ליאור חיימוביץ':>
זהו כלי נוסף בארגז הכלים של - - - ישראל במאבק - - -

<היו"ר דוד אמסלם:>
כן. מישהו עוד רוצה לומר משהו? היועץ המשפטי תומר רוזנר, אתה רוצה לומר משהו?
<תומר רוזנר:>
אנחנו הערנו מספר הערות שהתקבלו. אני רק לטובת היושב ראש אומר שאנחנו ביקשנו להתאים את הפועל הקורא לחרם למונחים שמופיעים בחוק מ-2011, שמפנים אליו. כלומר, מי שמפרסם ביודעין קריאה לחרם או מתחייב להשתתף בחרם – במקום המילים: חברה, ארגון או עמותה, אנחנו נכתוב גוף, כדי שיהיה ברור שזה חל על כל גוף. ולקראת הקריאות השנייה והשלישית אנחנו ננסה לדייק יותר את העניין של גוף ונציג של גוף, כדי להבטיח שלא ייפלו ברשת האיסור הזה אנשים שלא התכוונו או שהמציעים לא התכוונו - - -

<ג'מאל זחאלקה (הרשימה המשותפת):>
אני מציע להוסיף לזה: וכל מי שקורא לגרש ערבים מהארץ. אם הוא יהודי או לא יהודי.

<היו"ר דוד אמסלם:>
אתה מפריע - - -

<ג'מאל זחאלקה (הרשימה המשותפת):>
אני מציע להוסיף לזה, להוסיף עוד תוספת פה: - -

<היו"ר דוד אמסלם:>
חבר הכנסת ג'מאל זחאלקה - - -

<ג'מאל זחאלקה (הרשימה המשותפת):>
- - מי שקורא לגירוש ערבים מהארץ, גם תימנע כניסתו.
<היו"ר דוד אמסלם:>
חבר הכנסת ג'מאל זחאלקה - - -

<ג'מאל זחאלקה (הרשימה המשותפת):>
גם אם הוא יהודי - - -
<היו"ר דוד אמסלם:>
חבר הכנסת ג'מאל זחאלקה, אל תהיה אלים.

<ג'מאל זחאלקה (הרשימה המשותפת):>
אני לא אלים.

<היו"ר דוד אמסלם:>
לא, אל תהיה אלים.

<ג'מאל זחאלקה (הרשימה המשותפת):>
- - - אתה צועק. למה אתה צועק?

<היו"ר דוד אמסלם:>
לא נתתי לך את זכות הדיבור. בגלל שראית טלוויזיה, פתאום אתה מחליט להפריע.

<ג'מאל זחאלקה (הרשימה המשותפת):>
אני רק אמרתי משפט אחד - - -

<היו"ר דוד אמסלם:>
אני קורא לך לסדר פעם - - -

<ג'מאל זחאלקה (הרשימה המשותפת):>
- - - לאנשים.

<היו"ר דוד אמסלם:>
אל תפריע. 

<ג'מאל זחאלקה (הרשימה המשותפת):>
- - - לארץ.
<היו"ר דוד אמסלם:>
פעם ראשונה אני קורא לך לסדר.
<ג'מאל זחאלקה (הרשימה המשותפת):>
אתם צבועים.

<היו"ר דוד אמסלם:>
אני קורא לך לסדר פעם שנייה.
<ג'מאל זחאלקה (הרשימה המשותפת):>
אתם צבועים.

<היו"ר דוד אמסלם:>
אני קורא לך לסדר פעם שלישית. תוציאו אותו.

<ג'מאל זחאלקה (הרשימה המשותפת):>
למה - - -

<היו"ר דוד אמסלם:>
תוציאו אותו. אתה חצוף, אלים, בריון. תמיד אתה עושה את זה.

<ג'מאל זחאלקה (הרשימה המשותפת):>
אתה - - -

<היו"ר דוד אמסלם:>
אין לך טיפת כבוד. אין לך טיפת כבוד לאף בן-אדם.

<ג'מאל זחאלקה (הרשימה המשותפת):>
אתה מדבר אל מרכז הליכוד.

<היו"ר דוד אמסלם:>
אתה בא לפה תמיד להסית.

<ג'מאל זחאלקה (הרשימה המשותפת):>
מי?

<היו"ר דוד אמסלם:>
אתה לא.

<ג'מאל זחאלקה (הרשימה המשותפת):>
מי מגרש - - -?

<היו"ר דוד אמסלם:>
אתה מסית מספר אחת. את השנאה אני רואה לך בעיניים.

<ג'מאל זחאלקה (הרשימה המשותפת):>
- - -

<היו"ר דוד אמסלם:>
אתה - - - את מדינת ישראל.

<ג'מאל זחאלקה (הרשימה המשותפת):>
אני רוצה שלום. אני רוצה חיים.

<היו"ר דוד אמסלם:>
תצא החוצה.

<ג'מאל זחאלקה (הרשימה המשותפת):>
אתה רוצה מוות.

<היו"ר דוד אמסלם:>
תעוף מפה. אתה חצוף. עוד מעט תרביץ לה גם.

(חבר הכנסת ג'מאל זחאלקה יוצא ממליאת הוועדה.)

<היו"ר דוד אמסלם:>
חצוף. כל פעם שהוא מגיע לפה: השנאה בעיניים, האלימות. הוא ראה רק טלוויזיה, פתאום החליט להפריע.

<אלעזר שטרן (יש עתיד):>
אבל יכול להיות שצריך אוזניות כשהוא נכנס, לחברי הכנסת.

<היו"ר דוד אמסלם:>
עזוב. פעם הבאה אני לא אתן לו להיכנס לישיבה.

בבקשה.

<תומר רוזנר:>
הנקודה האחרונה שסוכם עליה בישיבה, זה בסעיף קטן (ה): במקום "טעמים מיוחדים שייקבעו בתקנות", יהיה כתוב: "מטעמים מיוחדים שיירשמו". כך שם יהיה ברור שמדובר בשיקול דעת של שר הפנים בעניין.
<היו"ר דוד אמסלם:>
תודה.

טוב. רבותיי, אני, ברשותכם, כפוף לתיקונים שהקריא היועץ המשפטי. אני רוצה להביא את ההצעה להצבעה.

<מיכל רוזין (מרצ):>
רגע. שאלה: מה לגבי ההחלטה שאמרו במשרד המשפטים?

<היו"ר דוד אמסלם:>
אמרתי: אני אענה על זה.

<מיכל רוזין (מרצ):>
איך אתה מצביע לפני? - - - שזה לא יקודם עד שתהיה - - -

<היו"ר דוד אמסלם:>
אני שמעתי. תראי, אני לא מחויב להחלטות ועדת השרים לחקיקה כשאני - - - שלו. אנחנו הכנסת. אז כמובן הם סוברניים.

אני מקבל את ההערה של משרד המשפטים. הם יכולים להחזיר את זה חזרה לוועדת השרים לחקיקה. הם סוברניים להחזיר את זה, ואין שום בעיה עם זה. אני חושב שזה גם נכון לקדם את זה. נעצור אחרי זה. לקראת הקריאה הראשונה - - -
<תומר רוזנר:>
נמתין להחלטת ועדת השרים לחקיקה.

<היו"ר דוד אמסלם:>
נמתין.

<מיכל רוזין (מרצ):>
לא. עכשיו זה ראשונה. 

<היו"ר דוד אמסלם:>
לקראת הקריאות השנייה והשלישית נמתין להחלטת ועדת השרים לחקיקה ונתקדם.

טוב. מי בעד ההצעה לקריאה ראשונה, כפי שבעצם הוקראה, כפוף לתיקונים שהקריא היועץ המשפטי, שירים את ידו.

<לאה קריכלי:>
תשעה.

<היו"ר דוד אמסלם:>
מי נגד?

<לאה קריכלי:>
שלושה.

<היו"ר דוד אמסלם:>
מי נמנע?

הצבעה
בעד – 9
נגד – 3
נמנעים – אין

הצעת חוק הכניסה לישראל (תיקון – אי מתן אשרה ורישיון ישיבה לקורא לחרם על ישראל), התשע"ה-2015 (פ/1906/20), אושרה.
<היו"ר דוד אמסלם:>
תשעה בעד, שלושה נגד, אין נמנעים. ההצעה עברה.

תודה רבה לכולם.

הישיבה ננעלה בשעה 11:20.

